3 Tertuduh Kes Bunuh Dan Gilis Di Stesen Minyak Pada 2017 Dilepas Dan Dibebaskan

Beberapa tahun lalu sekitar Disember 2017 negara kita dikejutkan dengan rakaman video yang memaparkan seorang lelaki digilis sebuah kereta BMW di stesen minyak yang terletak di Taman Pelangi, Johor Bahru.

Kini selepas hampir tiga tahun, tiga tertuduh yang terbabit dengan kes tersebut dilepaskan dan dibebaskan daripada tuduhan membunuh dan bersubahat melakukan jenayah bunuh itu.

Keputusan itu dibuat Pesuruhjaya Kehakiman, Dr Shahnaz Sulaiman terhadap Gan Jia Ji, 22, Yip Kah Hou, 26, dan Woon Kian Hui, 25 di Mahkamah Tinggi Johor Bahru.

Ia susulan pihak pendakwaan gagal membuktikan kes prima facie terhadap kes itu dan beberapa alasan yang menyebabkan semua tertuduh dilepas dan dibebas.

“Mahkamah mendapati bukti menerusi rakaman kamera litar tertutup (CCTV) yang kabur dan tidak jelas untuk mengaitkan ketiga-tiga tertuduh dalam kes ini.

“Bukti asid deoksiribonukleik (DNA) yang diambil juga tidak sepadan dengan darah yang ditemui di lokasi selain tiada siasatan dilakukan terhadap bukti alibi.

“Pendakwaan juga gagal mengaitkan kereta BMW yang didakwa digunakan tertuduh untuk melakukan jenayah berkenaan,” katanya ketika membacakan penghakimannya.

Dalam kejadian yang berlaku pada 17 Disember itu, tertuduh pertama Jia Ji bersama lima lagi suspek yang masih bebas didakwa menyebabkan kesalahan pembunuhan dengan menyebabkan kematian seorang lelaki, Tan Aik Chai pada jam 7.30 malam.

Untuk kesalahan itu, beliau dituduh mengikut Seksyen 302 Kanun Keseksaan yang dibaca bersama Seksyen 34 akta sama dan sabit kesalahan boleh dihukum mati.

Manakala tertuduh kedua dan ketiga Kah Hou, dan Kian Hui didakwa bersama dua lagi yang masih bebas bersubahat dengan Jia Ji dan lima lagi yang masih bebas melakukan pembunuhan dengan menyebabkan kematian Aik Chai pada lokasi dan waktu sama.

Baca juga penjelasan yang dikongsikan kami sebelum ini tentang kemalangan membabitkan Volvo dan MyVi yang tular baru-baru ini di pautan di bawah.

Tidak Mabuk, Pemandu Volvo Rupanya Positif Dadah

Adakah Pemandu Malaysia Cuai Sehingga Kerap Berlaku Kemalangan Di Thailand?

Ghost Rider Versi India, YouTuber Ini Sengaja Bakar Dan Memandu Motorsikal Demi ‘Content’


Filem Terbaru James Bond Akan Ditayangkan Tidak Lama Lagi Dan Ini Trailer Pertama

Trailer teaser pertama filem terbaru James Bond ‘Spectre’ telah dikeluarkan dan ia sangat tidak gempak. Tiada letupan, tiada aksi kejar mengejar menggunakan kereta, tiada kejar mengejar di atas keretapi, tiada aksi kejar mengejar menggunakan motor atau berlari sambil kejar mengejar yang dipaparkan. Tapi itu tidak bermakna kami tidak mahu menonton filem ini!

LIKE dan FOLLOW Vocket di Facebook serta Instagram


Filem Terbaru Jennifer Lopez, Hustlers Diharamkan Saat Akhir Di Malaysia

Filem comeback Jennifer Lopez ke pentas Hollywood, Hustlers sepatutnya sudah berada di pawagam untuk tontonan umum. Tetapi, secara tiba-tiba filem ini ‘ditunda’ kepada satu tarikh yang baharu.

18 September 2019 merupakan tarikh tayangan perdanan untuk filem Hustler tetapi ianya dibatalkan di saat-saat akhir, beberapa ja sebelum ianya ditayangkan. Pengedar filem Hustlers, TGV Pictures berkata filem berkenaan perlu ditunda kerana ‘masalah teknikal’.

Tetapi, pihak Square Box Pictures telah mengeluarkan kenyataan rasmi bahawa Hustlers telah diharamkan saat akhir untuk ditayangkan di Malaysia. Berikutan itu, pihak Square Box Pictures memohon maaf kepada semua yang terlibat untuk tayangan perdana filem ini serta kepada peminat Jennifer Lopez yang menantikan filem ini sejak sekian lama.

OFFICIAL ANNOUNCEMENT We regret to inform you that Hustlers movie release has been cancelled as it has been banned in Malaysia. We deeply apologize for the inconveniences caused to our beloved followers, fans of the movie, medias and partners. A special shout-out to @presenceparis @reebokmalaysia @benefitmalaysia @flyproject.co @thenictionary @acutabovegroup @restylemy @tgvpictures and other medias involved. We certainly appreciate all the love and support from our fans and movie lovers for this title; yet it’s our loss that we are unable to carry on. Our sincere apologies that we have let you down. Nevertheless, we hope to bring you more exciting movies in the near future with your continuous support. Thank you 🙏🏻

A post shared by  Square Box Pictures (@squareboxpicturesmy) on Sep 19, 2019 at 8:36am PDT

Hustlers merupakan filem berkisarkan kisah hidup penari tiang yang menjayakan scam kepada pelanggan mereka demi megubah hidup mereka menjadi lebih baik.

Mungkin ada sebab-sebab kukuh mengapa filem ini diharamkan di minit-minit akhir. Ada peminat berpendapat filem ini tidak sepatutnya diharamkan tetapi dikhaskan untuk tontonan 18 tahun ke atas sahaja.

Disebabkan filem lakonan J-Lo ini diharamkan, ini beberapa filem menarik lain yang anda boleh tonton di pawagam ketika ini.

Kenapa Filem ‘Scary Stories To Tell In The Dark’ Anda Patut Tonton?

‘Sangkar’ Catat Kutipan RM4.8 Juta Dalam Masa 5 Hari

Tonton Trailer Terbaharu Filem ‘Rambo: Last Blood’


Filem Terbaru Pengarah Ocean’s Eleven Dirakam Sepenuhnya Hanya Dengan iPhone

Steven Soderbergh bukan nama yang asing dalam dunia perfileman Hollywood. Karya paling terkenal di bawah kendalian beliau semestinya siri Ocean’s Eleven.

Baru-baru ini, beliau baru sahaja menamatkan projek beliau, ‘Unsane’ filem thriller yang dirakam sepenuhnya dengan iPhone. Bagi beliau, iPhone adalah telefon pintar adalah masa depan dunia perfileman di masa akan datang.

Unsane bukanlah filem pertama yang dirakam sepenuhnya dengan iPhone. Filem Tangerine adalah filem pertama yang dirakam dengan iPhone dan pada ketika itu, Tangerine hanya dirakam menggunakan iPhone 5 sahaja.

“Bagi saya, rakaman video dengan iPhone adalah masa depan dunia perfileman. Sesiapa yang pergi menonton wayang tak akan fikir pun tentang produksi dan tidak akan ambil tahu sesuatu filem itu akan dirakam dengan iPhone,” kata Soderbergh. Menurut Soderbergh, filem akan datang beliau juga kemungkinan besar akan dirakam dengan iPhone sepenuhnya.

Jika pengarah tersohor pun sudah menggunakan iPhone untuk membuat filem di Hollywood, anda yang guna iPhone X pun boleh buat satu filem dengan iPhone anda. Dengan kenyataan Soderbergh ini, mungkinkah akan ada lebih banyak filem indie dirakam dengan iPhone selepas ini?


Filem Terbaru ‘The Mummy’ Akan Diterajui Tom Cruise, Tidak Lagi Brendan Fraser

Kejutan buat peminat franchise The Mummy apabila Universal Pictures mengeluarkan teaser untuk filem terbaru The Mummy, di mana aktor Tom Cruise akan menjadi watak utama untuk filem ini. Aktor Brendan Fraser yang cukup sinonim dengan franchise The Mummy ini tdak lagi akan menjayakan filem terbaru The Mummy ini.

Karier seni Brendan Fraser yang semakin suram sedikit sebanyak membuatkan pihak Universal Pictures memilih Tom Cruise untuk memberi nafas baru kepada franchise ini. Kali terakhir filem The Mummy berada di pawagam adalah pada tahun 2008, The Mummy: Tomb Of The Dragon Emperor di mana filem ini walaupun mendapat kutipan yang baik, tidak mendapat rating yang baik dari kalangan peminat filem.

Filem terbaru The Mummy ini akan berkisahkan seorang ratu purba yang hidup kembali untuk mengawal dunia moden. Jalan cerita yang sama cuma dengan sentuhan Tom Cruise, mungkin siri ini akan jadi lebih menarik atau sebaliknya?

Universal Pictures hanya mengeluarkan teaser 18 saat untuk filem ini. Trailer awal The Mummy akan keluar Ahad ini. Berdasarkan teaser ini, boleh nampak agak promising filem ini. Kami akan kongi trailernya Ahad nanti!


Terungkai Kisah Tragik Puteri Diraja Joseon Terakhir Selepas Saya Tonton Filem Korea Ini

Apabila menonton drama Korea berlatarbelakangkan suasana dinasti diraja, tertanya dimanakah kerabat diraja Korea pada masa kini. Jawapan itu ditemui sewaktu menonton sebuah filem faction (fakta dibaurkan dengan fiksyen) bertajuk The Last Princess (2016).

Ia mengisahkan kehidupan seorang puteri diraja dinasti Joseon terakhir bernama Princess Deokhye dari kecil sehinggalah dia tua. Puteri Deokhye lahir pada 25 Mac 1912 di Changdeok Palace, Seoul iaitu dua tahun selepas Joseon diambil alih oleh Jepun. Puteri Deokhye ialah puteri bongsu kepada Raja Gojong bersama gundik, Yang Gui-in (gelaran Boknyeong).

Raja Gojong menaiki takhta pada usia 11 tahun (1863) ialah maharaja ke-26 dan kedua terakhir dalam dinasti Joseon. Oleh kerana Gojong masih kecil, ayahnya Heungseon Daewongun menjadi pemangku diraja. Hal ini berlaku kerana Gojong dijadikan pewaris takhta oleh maharaja sebelumnya.

Heungseon Daewongun menjalankan reformasi yang kurang berjaya dan mengamalkan dasar tertutup pada kuasa Eropah dalam soal ekonomi kecuali dengan China yang dianggap paling kuat waktu itu. Dia bersara selepas Raja Gojong dipengaruhi oleh Permaisuri Min, isteri Gojong.

Selepas itu, ramai pegawai baru yang dilantik terdiri dari kerabat Permaisuri Min dan kebanyakannya menyokong idea dasar ekonomi terbuka dengan pihak luar. Dasar terbuka diamalkan dan membuatkan Korea berada dalam keadaan tidak stabil.

Pada tempoh itu, Perjanjian Jepun-Korea 1876 atau Perjanjian Ganghwa dimeterai antara wakil Empayar Jepun dan kerajaan Joseon. Kemudian Permaisuri Min dibunuh oleh agen Jepun pada 1895.

Dia dibunuh kerana menjadi ancaman bagi Jepun selepas Permaisuri Min sedar akan penguasaan Jepun ke atas Korea dan mahu memohon sokongan dari Rusia atau China. Pada 1897 dinasti Joseon dinamakan Empayar Korea sebagai tanda bebas dari China atas pengaruh Jepun. Raja Gojong menjadi maharaja pertama Empayar Korea dengan menggunakan nama Maharaja Gojong.

Selepas ketenteraan Jepun memenangi Perang Rusia-Jepun pada 1904-5, satu lagi perjanjian dimeterai antara Korea dan Jepun. Oleh kerana itu, Maharaja Gojong menghantar 3 orang duta ke Konvensyen Keamanan Hague 1907 bagi meminta sokongan. Kesannya Gojong dipaksa turun takhta oleh Jepun dan digantikan oleh anaknya, Sunjong.

Dalam filem The Last Princess, Maharaja Gojong tidak menyukai perjanjian-perjanjian tersebut kerana ia berat sebelah dan akan membunuh dinasti Joseon dan Korea.

Akhirnya Gojong meninggal dunia pada 21 Januari 1919 di Istana Deoksugung pada usia 67 tahun. Spekulasi pada waktu itu tersebar bahawa dia diracun oleh pegawai Jepun.

Sebelum Gojong meninggal dunia, dia merancang pertunangan rahsia antara Deokhye dengan anak saudara Kim Hwangjin (court chamberlain), Kim Jang-han agar anaknya terlindung dari ancaman Jepun. Tapi pertunangan itu gagal dan puteri dihantar ke Jepun.

Selepas tamat belajar di Jepun, Deokhye dikahwinkan dengan bangsawan Jepun, So Takeyuki yang telah diatur oleh Empress Teimei pada 1931 walaupun mendapat tentangan daripada abangnya, Putera Mahkota Yi Un. Hasil perkahwinan tersebut, pasangan itu mendapat seorang anak perempuan bernama Masae (nama Korea: Jeonghye).

Sebenarnya Deokhye tidak gembira tinggal di Jepun sehingga menyebabkan dia mengalami masalah mental dan demensia. Saya sendiri boleh menangis melihat penderitaan Deokhye yang digambarkan dalam filem.

Selain itu, penderitaan orang Korea dibawah penguasaan Jepun juga membuatkan saya rasa ada baiknya Korea diambil alih oleh Amerika Syarikat selepas kekalahan Jepun dalam Perang Dunia Kedua.

Walaupun Korea sudah bebas dari cengkaman Jepun pada 1945, kerabat diraja Korea tidak dialu-alukan oleh kerajaan baru Korea termasuk Deokhye.

Situasi itu menyebabkan Deokhye yang sudah lama mahu pulang ke tanah air kecewa kerana dihalang kembali ke Korea sehingga dia sakit semula.

Lantaran itu perkahwinannya berakhir selepas 20 tahun dan anak tunggalnya mati bunuh diri kerana tak dapat terima perceraian ibubapanya.

Selepas 37 tahun meninggalkan bumi Korea, Deokhye, 50, dijemput pulang oleh kerajaan Korea Selatan pada 26 Januari 1962. Sebelum itu, pemimpin kerajaan dipujuk oleh wartawan yang menjumpai puteri itu di Jepun.

Kim Eul Han terpaksa berbuat demikian kerana pada mulanya kerajaan Korea Selatan tidak mahu terima kepulangan puteri terakhir dinasti Joseon kerana risau berlaku kekacauan politik.

Babak-babak sambutan kepulangannya di Lapangan Terbang Incheon itu lagi sekali buat air mata ini mengalir kerana boleh merasai betapa rindunya dia pada tanah air walaupun dia ada masalah mental.

Deokhye tinggal di Istana Changdeok, Seoul bersama keluarga abangnya, Putera Mahkota Yi Un sehingga meninggal dunia pada 1 April 1989.

Mungkin ada yang kata, kerabat diraja Korea masih ada sehingga ke hari ini. Ya, memang ada. Antaranya ialah Puteri Yi Haewon, anak kedua Putera Yi Kang.

Putera Yi Kang ialah anak lelaki kelima kepada Maharaja Gojong. Anda boleh baca sendiri tentang Puteri Haewon dan statusnya di Korea Selatan.

Mungkin juga ada yang tanya bahagian mana yang fiksyen dalam filem The Last Princess. Anda boleh tonton filem tersebut untuk mengetahuinya. Hehe. Klu: Kim Jang-han.


Filem ‘Train To Busan’ Bukan Kisah Zombie Biasa

Sebenarnya aku dah layan cerita ni beberapa hari lepas bersama dengan beberapa orang sahabatku.

Tapi atas desakan daripada sahabat yang memang nak sangat tengok filem ini, tetapi menantikan dulu yang nak sangat baca review aku ke atas Train To Busan, maka aku pun nukilkan artikel ini untuk tatapan kalian. Jadi, aku nak mula dari mana ya?

Cara aku menonton filem biasanya aku cuba mencari bagaimana sebuah filem cuba menyampaikan mesej-mesej kepada minda bawah sedar manusia.

Aku memandang sebuah seni sebagai bermutu apabila mempunyai tugas untuk mendidik manusia dan mempunyai mesej-mesej yang kuat untuk tatapan manusia. Dan kali ini, filem Korea ini benar-benar mendidik masyarakat di luar sana.

Cerita bermula dengan seorang fund manager yang akhirnya, terpaksa melupakan kerja-kerjanya demi memenuhi permintaan satu-satunya anak perempuannya untuk menemaninya sepanjang perjalanan ke Busan di dalam sebuah gerabak kereta api.

Selain watak fund manager dan anak perempuannya, ada pasukan baseball sekolah menengah Korea, serta pasangan suami isteri yang di mana si isterinya mengandung.

Aku tidak berminat untuk mengulas filem ini kalau sekadar merumuskan sahaja jalan ceritanya. Itu bukan namanya review. Itu bercerita semula.

Baca: ‘Train To Busan’ Filem Zombie Seram Dan Hebat Dari Korea

Cerita ini bermula dengan cliche filem zombie-zombie yang lainnya. Permulaan wabak zombie berlaku dalam masa sekadar sehari sahaja, tanpa wabaknya diketahui dan dikesan oleh kebanyakan agensi kerajaan yang berdekatan.

Ianya hanya menjadi kecoh apabila wabak ini tidak terkawal. Ketika itu, seluruh Korea baru menyedari bahawa setiap antara mereka menjadi gila. Padahal ikut realiti, ianya memerlukan rentetan hari-hari yang menyumbang kepada wabak epidemik ini.

Berdasarkan hari terjadinya wabak ini, seharusnya seluruh Korea mengetahui sudah apa yang terjadi. Kuarantin sudah digerakkan dan seluruh aset ketenteraan dan polis sudah berjaga dan mengetahui apa yang berlaku.

Cliche filem zombie biasa ialah seolah-olah, perubahan masyarakat tidak diketahui dan dikesan sehinggalah pada saat di mana hampir ribuan malahan jutaan rakyat menjadi zombie barulah semua dalam keadaan panik yang semuanya sudah terlambat.

Tetapi disebalik cliche yang dijumpai dalam kebanyakan filem zombie, apa yang menariknya, ini filem zombie pertama, yang kalian tidak akan dapat melihat aksi menggunakan senjata api untuk menghancurkan kepala zombie.

Lagak aksi memecahkan tempurung kepala zombie hampir tidak wujud. Saya suka dengan gambaran seperti ini kerana filem zombie yang lain, apabila wabak zombie tersebar, maka watak-watak filem tersebut, yang sebelum ini bukanlah seorang fighter, atau mempunyai latar belakang kepolisian dan ketenteraan menjadi sangat kuat dan badass, malah ketepatan tembakan mereka mengalahkan pemenang pingat emas olimpik!

Pacing filem ini sangatlah sesuai dan sempurna. Apa yang penting dalam filem thriller yang bersulamkan horror ini, kalian harus berdepan dengan pacing yang dibina secara berperingkat tetapi sesuai untuk membina rasa thrill dan suspen.

Oleh kerana pacenya sangat sempurna, thrill yang dicipta mampu membuatkan pawagam tempat saya tonton, saling tak tumpah seperti Tamil Nadu di mana kita dapat melihat bagaimana penonton bersorak dan memberi semangat kepada hero-hero dalam filem ini.

Selain daripada aksi thrill yang hebat, filem ini tidak ketinggalan menyelitkan unsur komedi sebelum kita akan dipaksa menangis meleleh air mata pada penghujungnya.

Sudah tentu, mesej filem ini sangatlah kuat. Sebuah sindiran kepada kapitalis-kapitalis dan keluarga chaebol yang menguasai Korea Selatan, tentang bagaimana kepentingan mereka telah memakan negara Korea.

Watak seorang ahli perniagaan, COO sebuah syarikat yang menjadi antagonis utama dijadikan simbolik kepada kerakusan para kapitalis.

Watak utama yang juga merupakan seorang lelaki yang memperelakan dirinya menjadi anjing kapitalis dengan menjadi seorang fund manager yang pada awalnya digambarkan sebagai lelaki yang lebih memetingkan diri dan sanggup menindas golongan bawahan demi mengangkat golongan atasan di Korea Selatan.

Lalu kemudian, kita dapat melihat bagaimana lelaki ini yang pada awalnya hanya mementingkan anak perempuannya, sehingga sanggup mengorbankan survivalist yang lain di dalam gerabak kereta api demi memastikan anaknya selamat.

Namun, insiden yang terjadi di salah satu stesen yang melibatkan di mana akhirnya suami kepada wanita yang dia mahu korbankan demi kepentingan dirinya akhirnya menyelamatkan anaknya sendiri.

Watak seorang yang rela diperalatkan oleh kapitalis ini akhirnya “bertaubat”. Lagi-lagi selepas mendapat tahu bahawa syarikat tempatnya bekerja ialah dalang disebalik tragedi itu.

Berbeza dengan lelaki tadi, COO yang menjadi antagonis filem ini bukan sahaja mementingkan dirinya, tetapi telah menjadi penghasut kepada para penumpang kereta api yang lain untuk memilih jalan hitam sepertinya untuk menentang hero dan kumpulannya yang masih memilih nilai kemanusian disebalik kejatuhan tamadun manusia.

Sepertinya, ciri-ciri COO itu ialah ciri kebiasaan para kapitalis koruptor yang lagi korup diluar sana.

Aku kira ini ialah sebuah pertembungan 2 manusia yang dari longkang najis yang sama, tetapi tidak semestinya akan berakhir menjadi najis juga.

Sebelum salah seorang daripada mereka bertaubat pada pertengahan hidup mereka, manakala seorang lagi yang merupakan kapitalis tegar korup yang memang selalu menindas orang kebanyakan, telah menjadi pengkhianat yang menyebabkan banyak nyawa survivalist yang lain melayang.

Ini ialah sebuah filem yang sangat kuat moral dan mesejnya. Sindiran untuk golongan kapitalis dan chaebol Korea yang menguasai negara itu bagi aku disampaikan dengan berkesan, tetapi sangatlah halus.

Dan aku suka perlambangan yang sangat kuat dalam ini. Chaebol-chaebol yang menguasai Korea telah menjadikan rakyatnya tak ubah seperti zombie-zombie.

Contohnya ialah industri pembedahan plastik di Korea. Ketika para kapitalis menghasut nilai kecantikan yang palsu kepada rakyat Korea sehingga mereka mendapat untung, rakyat akhirnya saling tak tumpah seperti zombie yang matlamat utama dalam hidup mereka, mengubah ketentuan tuhan dan tidak mampu bersyukur dengan anugerah tuhan.

Hari ini, Korea Selatan dipenuhi oleh zombie-zombie plastik yang dibentuk sendiri oleh para kapitalis mereka melalui pelbagai cara.

Nota: Pandangan ini ialah pandangan peribadi dan amatur penulis.

Baca lagi: Produksi Hollywood Dan Perancis Kini Bersaing Untuk Dapatkan Hak ‘Remake’ Train To Busan


Pengarah Bollywood Berminat Untuk Hasilkan Filem Sempena Tun Mahathir

Nampaknya populariti Perdana Menteri ke-7, Tun Dr Mahathir Bin Mohamed telah sampai ke India. Baru-baru ini seorang penerbit Bollywood mengumumkan rancangan untuk menghasilkan filem mengenai kemenangan Tun Dr. Mahathir Mohamad.

Menurut penerbit, Raman Kumar berkata filem ini akan mengisahkan tentang politik dan bagaimana Tun Dr. Mahathir menggunakan kebijaksanaan serta pengalaman 22 tahun beliau sebagai perdana menteri pada tahun 1981 hingga 2003 serta bertanding sekali lagi bagi melawan korupsi serta menentang rasuah bagi menerajui negara.

Beliau berikan tajuk filem ini ‘Mahathir Penyelamat Malaysia’, filem ini bakal dihasilkan di dalam bahasa Hindi dan bakal dialih suara kepada Bahasa Melayu dan Inggeris.

Beliau juga akan menampilkan pelakon dari Malaysia dan sebahagian daripada krew filem dari Mumbai, India. Wah tak sabar kami ingin menontonnya nanti. Agak-agak anda siapakah yang akan melakonkan watak Tun Mahathir ?


Filem Venom Berjaya Kutip RM800 Juta Sejak Mula Ditayangkan

Meskipun menerima kritikan yang teruk daripada pengkritik filem, Venom nampaknya masih lagi mampu dan menjadi pilihan penonton ke wayang sehingga dinobatkan sebagai filem dengan kutipan tertinggi bagi bulan Oktober.

Menurut laporan CNN, Venom setakat ini telahpun mengutip $80 juta (RM 332 juta) di Amerika Syarikat serta mengalahkan kutipan filem Gravity yang mengutip sebanyak $20 juta (RM 83 juta). Dari segi jumlah kutipan global, Venom turut menunjukkan angka yang positif dengan jumlah kutipan sebanyak $205 juta (RM 800 juta) pada minggu pertama tayangan.

#Venom thumped Captain America & Thor 💰 pic.twitter.com/h3rXslDHxd

Venom juga berjaya mengalahkan kutikan pembukaan filem pertama Captain America dan juga Thor! Walaupun filem ini mendapat reaksi pelbagai daripada peminat filem, namun ianya tidak menghalang Venom untuk membuat kutipan tinggi. Nampaknya cerah peluang buat filem Venom hadir dengan sekuel di masa akan datang.


Benarkah Penggambaran ‘Venom’ Dibuat Di Sarawak?

Jarang sekali lokasi filem di Malaysia menjadi peranan penting dalam filem-filem Hollywood. Namum sejak akhir-akhir ini nama negara Malaysia telah menjadi pilihan sebagai lokasi pengembaraan filem antarabangsa.

Filem Venom yang baru sahaja ditayangkan pada minggu lepas telah menjadikan Malaysia sebagai tempat lokasi pertama dalam pembukaan filem ini. Pada permulaan filem ini, ia memaparkan roket angkasa milik LIFE Foundation membawa Symbiote terhempas di sebuah hutan. Apa yang lebih menarik, hutan tersebut merupakan Hutan Simpanan Borneo yang terletak beberapa batu dari Sibu, Sarawak.

Selain di Hutan Simpanan, terdapat beberapa tempat lagi filem ini antaranya di pasar malam di sebuah kampung Sibu Sarawak dan lapangan terbang Sibu. Seterusnya penggunaan ayat bahasa Melayu pada permulaan filem ini telah menjadi bualan di laman Twitter.

Oh one more thing aku suka cite #Venom ni sbb depa ada selit lokasi shooting kat sarawak masa awal2 scenes tu. K bangga jap jadi rakyat malaysia kahkahkah

Bangga duh venom jatuh kt sarawak rupanya tpi malangnya org putih dpt kuasa tu

— Azziq Aziz (@azziqaziz) October 7, 2018

While #Venom is a comic book-inspired movie, there is a lot of truth in the words in this scene at '#Sibu Airport'. That's how we greet our visitors! 🤗😉😍 #ThisisSarawak #TokNyaSarawak #sarawak pic.twitter.com/uhoKG3KlUB

— Visit Sarawak (@SarawakTravel) October 7, 2018

Venom Marvel (2018) in EAST MALAYSIA, Sibu Sarawak yallsssss, i repeat EAST MALAYSIA, SARAWAK 🤭😆 #VenomMovie #marvel pic.twitter.com/MjzM3gAY88

Jadi disebabkan ramai yang bertanya, kami membuat sedikit penyelidikan. Menurut nota produksi yang dibekalkan kepada umum, kampung di Sarawak ini sebenarnya adalah set studio di Georgia. Jika anda sudah menonton, pasar malam yang muncul di dalam filem ini tidak sama seperti pasar yang biasa kita terjah di Malaysia.

Tambahan lagi, pakaian pegawai EMT juga bertulisan bahasa Cina, tidak dalam Bahasa Malaysia. Kenderaan van yang muncul dalam adegan itu juga tidak sama seperti kebanyakkan van yang ada di Malaysia.

Bagaimana pula dengan adegan di lapangan terbang Sibu? Kemungkinan besar ada pihak produksi yang sempat turun ke Malaysia untuk merakam suasana lapangan terbang Sibu dan mereka semula set lapangan terbang Sibu di sana. Atau mungkin ianya dirakam di lapangan terbang Sibu?

Harapnya di masa akan datang akan lebih banyak tempat menarik di Malaysia diperkenalkan dalam filem Hollywood selepas ini. Kepada yang belum melihat ini, anda boleh menonton filem ini di pawagam berdekatan dengan anda, filem ini kami beri rating 7.5/10.


Filem ‘Wonder’ Buat Saya Menangis, Jangan Tengok Filem Ini

Malam semalam, saya tengok filem Wonder kat panggung wayang. Kisah pasal budak istimewa yang cacat sejak lahir hingga dah menjalani berpuluh-puluh pembedahan walaupun usia baru nak masuk Grade 5.

Nama budak istimewa ni Auggie. Selama hidup dia tidak pernah ke sekolah sebab home schooling sahaja oleh ibu dia. Kiranya nak masuk Grade 5 ni ialah pertama kali dia akan masuk sekolah dan bergaul dengan umat manusia yang lain (satu suasana asing untuk dia sebab dia perlu tunjukkan wajah dia).

Seawal minit ke 25 sudah buat saya menangis melihatkan babak layanan pelajar sekolah terhadap Auggie. Siapalah sangka filem genre sebegini boleh buatkan air mata saya keluar (malu).

Di awal babak, ditunjukkan tiga watak pelajar sekolah — Julian, Jack Will dan Charlotte yang dipertanggungjawab oleh pihak sekolah untuk bawa Auggie tengok-tengok kawasan sekitar sekolah. Mereka bertiga adalah menifestasi kelompok manusia yang hadir dalam hidup seharian kita.

Julian, budak lelaki dengan watak jahat. Suka membuli dan sengaja mengeluarkan kata-kata tanpa fikirkan sensitiviti orang lain. Perangai menjengkelkan dan suka buat orang sakit hati.

Charlotte, budak perempuan yang suka bercakap dan terus bercakap tanpa menghiraukan orang lain nak dengar atau tidak (ada kan manusia begini dalam lingkungan kita? hehe). Walaupun begitu, ada juga sisi baik dia sebab pandai jaga hati orang lain.

Jack Will, budak lelaki yang menjadi pengkhianat dalam sebuah ikatan persahabatan hingga akhirnya dia sedar apa yang dilakukan itu salah lantas berasa insaf dan meminta maaf. Juga tegas dalam menyatakan kebenaran dan menegakkan yang hak.

Plot cerita tidak hanya berkisar sekitar kehidupan Auggie sahaja. Malahan diadun indah dan diberikan elemen dramatik dan suspen bagi plot yang melibatkan Via (kakak Auggie), Miranda (kawan Via) dan Justin (kekasih Via).

Pada saya, semua watak menonjol. Julia Robert yang berperan sebagai ibu Auggie tak perlulah dipertikai mutu lakonan dia. Malahan Daisy si anjing mereka pun membawa peranan dengan berkesan sekali. Ada babak sedih melibatkan Daisy dan saya menangis lagi (eh, ada la beberapa babak yang buatkan saya menangis hahaha).

Anda rasa down dengan hidup anda? Rasa kecewa dengan persekitaran kerja anda? Rasa bosan dengan Boss, keluarga, kawan-kawan? Dan apa-apa je la yang buatkan kita tak rasa seperti menikmati kehidupan ini dengan sesungguhnya? Filem ini mengajarkan bahawa kita tak boleh merubah pandangan orang terhadap kita, akan tetapi kita boleh merubah bagaimana kita memandang sesuatu perkara itu.

Sewaktu Auggie bergelumang pada awalnya untuk menerima hakikat dia perlu berada di sekolah yang suasananya terlalu asing buat dia; dia berpegang kepada kata-kata, “jika tidak suka tempat sekarang, bayangkan ke mana kita akan pergi”.


3 Tetapan iOS 16 Yang Anda Perlu Tukar Pada iPhone Untuk Penjimatan Bateri

Para pengguna iPhone baru sahaja menerima kemas kini iOS 16 yang mana sebahagian daripadanya menghadapi masalah bateri drain yang ketara. Sebenarnya, terdapat beberapa tetapan iOS 16 yang perlu dibuat dalam menyelesaikan masalah tersebut.

Walaupun pelbagai ciri menarik yang ditawarkan menerusinya, tidak semua perlu diaktifkan kerana majoriti ciri tersebut menggunakan bateri yang banyak. Oleh itu, anda perlu ubah segera tiga tetapan iOS 16 untuk penjimatan bateri seperti di bawah.

Salah satu ciri menarik baru yang ditawarkan adalah pengenalan Widget pada skrin iPhone. Dengan ini, pengguna boleh mengakses sejumlah maklumat dengan mudah secara terus pada wallpaper skrin iPhone. Namun begitu, penggunaan ciri ini sememangnya memakan kuasa bateri iPhone yang tinggi.

Hal ini kerana widget memerlukan sambungan internet kerana sentiasa menerima info terkini dalam masa sebenar. Jadi, anda perlu membuang widget yang terdapat pada wallpaper yang digunakan atau pun menggunakan wallpaper yang tiada widget padanya.

Anda boleh membuang widget dengan klik pada lock screen selama beberapa saat selepas itu tekan pada Customize. Kemudian, klik tanda tolak pada widget yang dipaparkan untuk membuangnya. Widget paling utama untuk dibuang adalah weather kerana memakan jumlah bateri yang tinggi untuk beroperasi.

Antara ciri baharu yang ditawarkan adalah ciri tindak balas papan kekunci yang dikenali sebagai haptic. Dengan ciri ini, pengguna boleh merasai gegaran setiap kali menaip dengan papan kekunci pada peranti. Walaupun terasa sangat premium dan lebih sedap untuk menaip, ia sebenarnya memberi kesan kepada ketahanan bateri.

Perkara ini telah dinyatakan oleh pihak Apple sendiri menerusi laman rasmi mereka yang mendakwa ciri haptic ini sememangnya memberi kesan kepada penurunan bateri sesebuah iPhone. Jadi, pengguna diingatkan untuk mematikan ciri tersebut sekiranya mahu mempunyai ketahanan bateri yang lebih lama.

Jadi untuk mematikan ciri ini, anda boleh mengakses tetapan ciri haptic menerusi Settings kemudian klik pada Sound & Haptics dan selepas itu pergi pada Keyboard Feedback.

Aplikasi pihak ketiga seperti Facebook dilaporkan menjalankan aplikasi di bahagian latar belakang secara tidak normal sehingga memakan bateri dengan banyak. Hal ini kerana aplikasi berkenaan mungkin masih belum dioptimasi dengan kemas kini sistem operasi terbaharu Apple.

Untuk menyahaktifkan ciri tersebut, anda perlu pada bahagian Settings kemudian klik General dan pilih Background App Refresh. Anda boleh pilih sama ada untuk menyahaktifkan ciri tersebut secara keseluruhan atau pun pilih sebahagian aplikasi yang paling banyak memakan kuasa bateri di dalam seharian.

Tips bonus buat pemilik iPhone 14 Pro yang mana disarankan untuk mematikan ciri Always On Display menerusinya. Ini kerana ciri tersebut menjadi punca utama mengapa bateri iPhone anda jadi cepat habis di dalam kegunaan seharian.

Diharapkan dengan tutorial di atas dapat memberikan solusi bagi mendapatkan ketahan bateri yang lebih baik pada iPhone anda. Anda juga boleh kongsikan artikel ini agar lebih ramai pengguna iPhone boleh memanfaatkannya.


Zombie Filem Tamil Ini Lain Daripada Kebiasaan, Ia Takutkan Sesuatu

Filem zombie tamil? Bagaimana dengan cinta, tarian dan lagu? Jika anda sering mengikuti dan santuni karya filem Tamil dari India, tiga elemen ini ialah elemen wajib yang sentiasa ada sebagai bumbu sebuah filem Tamil. Seperti juga filem Hindi yang acapkali mengulang tiga formula ini dalam naskah mereka, begitu juga filem Tamil.

Cuma sejak bermula gerakan gelombang baharu filem India, mula muncul filem-filem yang cuba mengurangkan tiga elemen ini (ia masih ada cuma tidak terlalu dalam buaian fantasi dengan berlari di gunung-ganang seperti sebelum ini).

Sinopsis ringkas, Karthik (lakonan Jayam Ravi) merupakan seorang pegawai trafik yang hidup bersama adik perempuannya. Dalam masa yang sama, dalam diam dia jatuh cinta pada seorang doktor bernama Renuka (lakonan Lakshmi Menon).

Ketika tiba-tiba virus zombie menular, adik Karthik hilang secara tiba-tiba. Karthik yang cemas meminta bantuan Renuka untuk mengesan adiknya. Dan dalam misi mencari adiknya, Karthik terpaksa berhadapan dengan gerombolan zombie yang semakin menguasai kota.

Saya gemar ulangi yang zombie ialah subjek antarabangsa yang mampu merentasi mana-mana benua dan sentiasa boleh dijual. Perkataan zombie itu sendiri sudah mengundang kemahuan untuk tahu apa, bagaimana dan mengapa zombie di dalam filem itu wujud.

Menariknya, setiap negara punya trademark dan seni filem berdasarkan kesesuaian dengan masyarakat mereka sendiri. Dan apabila subjek zombie mahu diambil sebagai bahan filem, kita melihat bagaimana zombie disesuaikan dengan kecenderungan, budaya dan kreativiti sinema setiap negara.

Contoh, kita telah lihat Train to Busan yang disesuaikan dengan melodrama cara Korea yang sudah sinonim dengan sinema mereka. Itu juga yang berlaku pada filem Miruthan (2016) ini.

Saya gemar apabila filem ini tidak mengorbankan tiga elemen yang sudah sinonim dengan sinema Tamil, malah mengekalkan hal-hal fantasi kegemaran mereka namun dalam kadar yang tidak terlalu berlebihan.

Masih ada elemen cinta yang minimal namun manis, juga hal dramatic moment yang sinonim juga tidak dikorbankan malah, masih ada aksi-aksi pertarungan yang ada bau-bau melawan logik yang tidak terlalu melampau nilai fantasinya (pasti anda pernah menonton hero Tamil yang difantasikan mampu berlawan dengan begitu ramai penjahat yang bersenjata dengan kekuatan luarbiasa bukan?).

Di sinilah menariknya filem ini apabila dengan meminimalkan segala-galanya ia membuat filem ini bergerak pantas. Ia seolah sebuah filem zombie yang tidak mengorbankan kemahuan penonton filem Tamil itu sendiri.

Cuma dalam beberapa hal, saya agak ‘terasa’ rugi kerana kreativiti zombie Tamil pertama ini sekadar itu. (Di sini saya amat terasa yang ia semudah Train to Busan).

Ya, hal pencemaran, kimia kemudian hal kekeluargaan (mungkin lebih perlukan variasi untuk menghadir simpati) bagi saya formula ulangan untuk sebuah naskah zombie biasa.

Mungkin saya akan lebih gemar sekiranya ada variasi pada asbab kewujudan selain daripada ‘unik’ seorang zombie itu sendiri. Masih filem Jepun I am a Hero yang mana zombinya terperangkap dalam memori terakhir?

Dan satu lagi hal yang mungkin menganggu filem ini ialah konsistensi zombie itu sendiri dalam menjadi zombie. Ya, ada zombie yang bertukar sepantas seminit, dan ada yang mampu bertahan berjam-jam sebelum bertukar (mungkin alasan antibodi sebagai dinding terasing boleh diterima).

Cara serangan mereka sebagai zombie pula agak ‘sopan’ sebagai seorang zombie (kita pasti sudah melihat zombie Romero atau Fulci yang konsisten dalam aspek kebrutalan mereka? Atau filem ini merujuk pada zombie Warm Bodies atau Return of the Living Dead yang lebih berperasaan?). Malah terkadang saya seolah melihat gerombolan zombie yang ‘kekok’ menjadi zombie!

Namun masih ada beberapa aspek yang menarik iaitu zombie di dalam Miruthan dibuat punya kekuatan luarbiasa (ini juga tidak konsisten!) seolah sinis pada watak hero itu sendiri (yang sepatutnya lebih kuat dan hebat!)

Sudah pasti naskhah ini bukan naskhah yang amat hebat untuk peminat filem zombie apatah lagi jika masih mengimbau kenangan Romero atau Fulci. Tetapi sebagai sebuah naskhah feel good Tamil yang mudah dihadam, ini antara filem yang boleh menjadi penanda aras bahawa industri filem Tamil kini lebih bervariasi.

Dan ya, secara peribadi saya masih gemar naskhah ini sebagai sebuah filem dan tertunggu-tunggu juga akan sequelnya yang dikatakan masih dalam proses produksi.

Oh ya. Teringat hal unik seorang zombie, zombie Miruthan ini masih ada trademark mereka yang tersendiri. Mungkin hanya zombie di dalam Miruthan sahaja yang takut air!


Filipina Tak Terima Sijil Vaksin MySejahtera, 15 Pengembara Dari Malaysia Terkandas Di Manila

Sekurang-kurangnya 15 pelancong dari Malaysia kini terkandas di Lapangan Terbang Antarabangsa Manila Ninoy Aquino selepas pihak imigresen Filipina tidak menerima bukti vaksinasi menerusi sijil vaksin digital Malaysia dalam aplikasi MySejahtera.

Menerusi laporan The Star, salah seorang pelancong yang tidak mahu namanya disebut memaklumkan bahawa mereka bukan sahaja dihalang masuk ke Filipina, malah pasport mereka turut dirampas dan bakal dihantar pulang oleh pihak berkuasa Filipina pada hari Selasa ini.

Difahamkan bahawa penumpang yang telah divaksinasi di Singapura atau United Kingdom dan berada dalam penerbangan dari Lapangan Terbang Antarabangsa Kuala Lumpur (KLIA) telah diberikan kebenaran untuk masuk ke Filipina, namun mereka yang telah divaksinasi di Malaysia telah dilarang untuk masuk.

15 penumpang, di mana 13 daripadanya warga Malaysia dan dua lagi, warganegara asing diberitahu oleh pihak imigresen Filipina bahawa mereka perlu menunjukkan bukti vaksinasi sama ada telah di negara lain seperti Singapura atau memiliki Sijil Vaksinasi Antarabangsa Pertubuhan Kesihatan Sedunia (WHO).

Isu 15 penumpang terkandas di Lapangan Terbang Antarabangsa Manila Ninoy Aquino turut mendapat perhatian Duta Besar Malaysia ke Filipina. Difahamkan bahawa beliau secara peribadi turun menemui penumpang yang terkandas dan kini sedang cuba sedaya upaya untuk mencari jalan keluar kepada isu yang timbul.

“Kami telah diberitahu bahawa Kedutaan Malaysia di Filipina telah menghantar rayuan untuk timbal balik vaksinasi pada Khamis (10 Feb), tetapi tiada maklumat terkini daripada Agensi Hal Ehwal Luar Filipina. Mereka cuba sedaya upaya untuk berunding dengan imigresen, bersama-sama pasukan Malaysia Airlines, tetapi tidak berjaya dan kini semua rakyat Malaysia terkandas,” kata penumpang tersebut kepada The Star.

Kerajaan Filipina dapat kebenaran untuk masukkan Sabah ke dalam peta. Untuk bacaan lanjut, klik pautan di bawah.

Kerajaan Filipina Dapat Kebenaran Untuk Masukkan Sabah Ke Dalam Peta

Bagaimana Jollibee Ketepikan McDonald’s Untuk Terus Kekal Nombor Satu Di Filipina

‘Perang’ Antara Rakyat Filipina Dan Nas Daily Buat Vlogger Dari Israel Ini Hilang Ratusan Ribu Pengikut


Final Fantasy IX Akhirnya Hadir Di Peranti iOS Dan Android

Say what? Square Enix mengembirakan peminat- peminat siri RPG klasik Final Fantasy IX apabila ianya sudah boleh di muat turun untuk IOS dan Android. Bagi gamer sejati PS1, kalau anda tidak pernah main permainan video ini, anda terlepas keseronokan mengembara bersama Zidane. Sungguh asyik permainan ini.

Jadi jika anda sudah tidak simpan lagi konsol PS1 anda, bolehlah muat turun game ini di Google Play atau App Store pada harga USD17(lebih kurang RM71). Grafik untuk permainan video ini juga sudah dinaiktaraf untuk kepuasan gamer. Tidak sabar untuk kumpul dan lawan kad dalam game ini.


Finalis Miss Malaysia Dikecam Kerana Tidak Bangga Lahir Di Malaysia, Berharap Lahir Di China

“Kenapa saya dilahirkan di kampung di Malaysia dan bukan bandar besar di China? Saya suka China dan Jepun,” kata Abby Lee, peserta peringkat akhir Miss International Malaysia (MIM) 2022 yang kini teruk dikecam selepas beberapa siri kenyataan yang mengundang kritikan ramai.

Memetik laporan Malay Mail, satu hantaran tular selepas pengguna Facebook bernama Hui Yue berkongsi beberapa siri kenyataan yang berbaur kritikan di mana Lee didakwa mengutuk Malaysia dan menyerang masyarakat di Asia.

Dalam salah satu tangkap layar, Lee mengakui dia hanya menyertai pertandingan kecantikan itu kerana meminatinya, bukan kerana cintakan negara ini.

“Saya menyertai ini untuk kepentingan saya, bukan kerana saya cintakan negara saya. Mereka yang rapat dengan saya sentiasa tahu bahawa saya langsung tidak mengambil berat tentang negara. Saya tidak pernah menganggap diri saya sebagai rakyat Malaysia dan sentiasa mahu berhijrah,” tulisnya.

Lee juga didakwa pernah mengeluh bahawa dia sepatutnya dilahirkan di China atau Jepun – negara yang lebih dipandang tinggi – berbanding lahir di negara ini selepas insiden di mana seorang jurugambar telah mengambil gambarnya dengan kualiti yang tidak baik semasa pertandingan itu.

Kenyataan Lee telah mencetuskan kemarahan rakyat Malaysia. Sebahagian menyelar beliau kerana bersikap tidak jujur dan rasis. Selain itu, ada juga netizen yang meminta beliau untuk keluar dari Malaysia jika dia tidak berpuas hati. Manakala terdapat juga netizen yang mendakwa bahawa Lee tidak mempunyai kualiti sebagai seorang ratu cantik.

Dalam satu kenyataan balas, Lee mendakwa bahawa tuduhan yang tular di media sosial adalah palsu. Dia juga memberitahu terdapat beberapa kejadian yang berlaku disebabkan emosi yang tidak stabil. Lee turut menjelaskan bahawa beliau tidak mempunyai niat yang jahat dan meminta maaf kepada mereka yang terkesan dengan kelakuannya.

“Saya memohon maaf atas perbuatan saya yang beremosi ini, maaf, MIM tidak terlibat dalam isu ini dan telah memberi amaran kepada saya setelah mengetahuinya (sic).

“Saya amat kesal kerana menimbulkan masalah kepada MIM.

“Sebarang mesej lain adalah khabar angin yang tidak berasas, tetapi salah saya kerana membiarkannya berlaku kepada MIM, sekali lagi sangat menyesal untuk itu,” katanya.

Netizen berang, bekas Miss Malaysia kata orang Afrika-Amerika ‘pilih untuk dilahirkan hitam’. Rujuk pautan di bawah untuk membaca.

Netizen Berang, Bekas Miss Malaysia Kata Orang Afrika-Amerika ‘Pilih Untuk Dilahirkan Hitam’

Teruk Diserang Netizen Malaysia, Facebook Kedutaan Ukraine Tutup Ruangan Komen


Financial Freedom Adalah Impian Semua Orang. Tetapi Lelaki Ini Menulis Tentang Sesuatu Yang Lebih Baik Daripada Financial Freedom

Kami percaya, Financial Freedom adalah impian kebanyakan orang. Namun dalam keghairahan kita mengejar Financial Freedom, kita mungkin terlupa yang dunia ini hanya sementara.

Faiz Sufi menulis tentang ini dan memperkenalkan terma “Pahala Freedom”. Secara umum, apa yang diketengahkan adalah perkara yang kita sedia tahu. Tetapi terma Pahala Freedom adalah sesuatu yang boleh memberikan kita kesedaran dalam kesibukan kita mengejar dunia.

Jadi, kejarlah Financial Freedom dan kejarlah Pahala Freedom.
Dan jika kita dahulukan Pahala Freedom, insyaAllah, Financial Freedom akan lebih mudah.

What is Financial Freedom ?
Financial Freedom adalah apabila aku tidak berkira
dah dengan rezeki yang sampai melalui aku.
Sekarang ni ?
Tabung sedekah sampai depan mata,
antara Not RM1, RM5 dan RM50.
Cukup payah aku nak tarik keluar yang RM50 punya.
So, tak financial freedom lagi.
Masih berkira lagi.
================================
Financial Freedom is subjective.
Ada orang sudah punyai RM10j/sebulan,
masih belum merasa cukup.
Ada orang sudah punyai RM10k/sebulan,
sudah benar benar rasa sempurna.
================================
Wise advice I got :
Jangan tempelak orang yang sudah punya RM10j/sebulan,
masih mencari harta mahu lebih kaya.
Jangan mengata kat orang lain,
apabila kita sudah berasa cukup dengan apa yang kita ada.
Siapa tahu dia nak bina Hospital untuk Muslimah.
Siapa tahu dia nak buka ‘Tabung Haji’ no 2 dia sendiri.
Siapa tahu dia bina banyak masjid.
================================
In this Dunya,
You are not compete with others.
Tiada siapa berlawan dengan siapa.
You are on your own when ride on Titian Sirat.
Tiada siapa peduli siapa di Yaumul Akhirah.
Masing masing mengira bekalan sendiri.
Then, why should you bother with others right now ?
Find your own way of Financial Freedom.

Money is neutral.
Gunakan ia sebagai membeli ladang ladang tanaman pahala.
Membeli kandang kandang ternakan pahala.

Ladang tanaman, kandang ternakan
adalah benda hidup. Ianya membiak.

1- Dikhabarkan, wujud akaun pengurusan wang
atas nama Saidina Abdul Rahman bin Auf yang diuruskan
oleh kerajaan Saudi.

Ladang pahala itu masih mengalir buat sahabat tersebut.
walau beliau sudah lama meninggal dunia.

2- Ladang tanaman pahala, kandang ternakan pahala.
= Wakaf, Sedekah Jariah, Ilmu yang bermanfaat.
Suburkan projek ini supaya mati-mu ada backup.

Sebelum ini, aku terpana dengan financial freedom
yang menggambarkan pemilikan kereta mewah,
percutian mewah, rumah banglo yang besar-besar.

Adakah ianya sebuah kehidupan yang sepatutnya begitu.
It is about perception. The lifestyle created by others.

My role model :
I’ve change it. I’ve change my mind.
Financial freedom is good. Everybody want’s that title.

Kisah seorang sahabat Rasullullah,
(rasanya Abdul Rahman bin Auf tapi tak sure)

Ada satu telaga di kota Madinah yang menjadi milik Yahudi,
semua penduduk kena beli air dari pemilik telaga tersebut.

Sahabat r.a membeli 1/3 bahagian telaga tersebut.
Pada hari tertentu, beliau boleh menjual air dari telaga tersebut.

Penduduk Madinah membeli air hanya pada
hari Sahabat r.a tersebut berniaga.
Tiada sales pada hari jualan Yahudi yang masih memiliki 2/3 telaga.

Disebabkan sales yang merosot, Si Yahudi menjual
2/3 harga telaga kepada Sahabat r.a tersebut.

Sahabat r.a memiliki 100% kepentingan telaga.
Apa tindakan beliau ?

MeWAKAFkan telaga untuk digunakan secara
percuma untuk seluruh penduduk kota Madinah.

Financial Freedom is good.
How about Pahala Freedom ?

3- Bagaimana aku mahu mewakafkan
air untuk kegunaan percuma seluruh penduduk kg ?

4- Bagaimana aku nak support perbelanjaan
tahfiz / rumah anak yatim walau sudah aku mati ?

5- Bagaimana aku nak support perbelanjaan
golongan jisad fi sabillilah walau aku sudah jadi reput
bawah tanah ?

Faiz, change the way how you think.
Change your way of perception about life.

Baca sirah dan sejarah kehidupan para sahabat / ulama.
Ikut jalan-jalan yang dilalui oleh golongan ini.
Selamatkan diri sendiri sebelum dibalut kain putih.

InsyaALLAH,
Apabila manusia itu berkehendakkan sesuatu.
Allah akan memberi jalan mudah.

Dipetik dengan izin dari wall Faiz Sufi.


Financial Times Berjaya Menjadi Pemegang Saham Terbesar The Next Web

Nampaknya syarikat akhbar yang mula diterbitkan sejak pada tahun 1888 iaitu Financial Times berjaya menguasai sebuah laman web digital terkemuka iaitu The Next Web. Pembelian ini sekaligus berjaya menjadi pemilikan pertama Financial Times untuk sebuah syarikat di Eropah.

Untuk pengetahuan, The Next Web merupakan sebuah laman web yang menawarkan berita mengenai teknologi dan bisnes serta kerap menjalankan aturcara buat orang ramai.

Mula diperkenalkan pada tahun 2006, The Next Web berjaya mengumpul sejumlah pembaca serta orang ramai yang berminat dalam mendalami mengenai inovasi serta teknologi terbaru.

Berdasarkan termeterainya pemilikan Financial Times keatas The Next Web, kedua-dua syarikat ini bakal bekerjasama dalam menawarkan lebih banyak peluang kerjaya serta melebarkan sayap dalam sektor bisnes bagi pasaran Eropah. Pemilikan ini juga dilihat sebagai salah satu cara Financial Times kekal releven di dalam pasaran meskipun masih lagi menjalan bisnes berasaskan media cetakan iaitu surat khabar.


Finas Saman 47 Individu, Syarikat Produksi Kerana Gagal Hantar Filem Walaupun Terima RM20 Juta

Perbadanan Kemajuan Filem Nasional (Finas) menyaman 47 individu dan syarikat produksi kerana tidak menghantar sebarang filem daripada jumlah RM20 juta yang telah diberikan kepada mereka.

Menurut laporan Utusan Malaysia yang memetik ketua eksekutifnya Md Nasir Ibrahim, berkata tindakan itu diambil berdasarkan audit yang melibatkan geran antara 2013 dan 2017.

“Berdasarkan laporan audit yang kami terima, semua penerima geran gagal menerbitkan filem seperti yang dipersetujui,” katanya dipetik sebagai berkata.

“Justeru, Finas melalui tindakan pembetulan dan membendung penyelewengan, menyaman kesemua 47 syarikat dan individu terbabit. Jika tindakan itu diabaikan, individu dan syarikat terbabit akan diisytiharkan muflis.”

Menurut Md Nasir, Finas telah menggesa mereka membayar balik dana yang diambil melalui surat amaran tetapi tidak berjaya, malah ada yang menyalahkan Finas kerana tidak berperikemanusiaan dengan mengambil tindakan undang-undang terhadap mereka.

Tambahnya, Finas menyasarkan untuk mendapatkan semula dana yang telah diberikan tetapi “dibazirkan” bagi memulihkan reputasinya, selain menangani kelemahan yang membolehkan dana filem itu disalahgunakan.

Susulan itu, Md Nasir berkata, Finas memperketatkan proses pemberian dana kepada syarikat produksi atau individu yang bercadang membuat filem tahun ini.

“Finas juga akan turun padang untuk menyaksikan proses penggambaran yang dijalankan oleh penerima bagi memastikan tiada penyelewengan,” katanya.

Selain itu, beliau berkata Finas juga akan menambah baik proses pemilihan penerima dana.

“Tahun ini kita melantik 30 ahli panel terpilih yang terdiri daripada ahli akademik, pemain industri filem dan drama termasuk penulis skrip, pengarah, dan lain-lain bagi memudahkan proses itu,” katanya merujuk kepada proses pemilihan penerima dana.


Finas Umum Filem ‘Roh’ Terpilih Wakili Malaysia Untuk Bertanding Di Anugerah Oscar

Filem Roh arahan Emir Ezwan, telah dipilih oleh Jawatankuasa Pemilihan Filem Finas untuk mewakili Malaysia ke Anugerah Oscar ke-93 bagi kategori Filem Antarabangsa.

Mengikut kenyataan yang dikeluarkan Finas, filem tersebut dipilih oleh jawatankuasa yang terdiri daripada para pengiat industri filem tempatan yang profesional dan berpengalaman.

Katanya, pemilihan tersebut telah melalui proses penilaian yang terperinci berdasarkan kriteria perfileman yang merangkumi pengarahan, penceritaan, sinematografi, lakon layar, lakonan, adunan muzik, skor muzik, penataan seni dan suntingan filem.

Tambahnya lagi, pemilihan filem tersebut juga dibuat berdasarkan peraturan pertandingan yang ditentukan oleh pihak penganjur sendiri.

“Finas sentiasa komited dalam menyokong segala usaha ke arah memacu industri perfileman Malaysia ke peringkat antarabangsa,” kata Finas menerusi kenyataan itu.

Menurut sumber, Finas telah mencalonkan satu karya filem lain untuk bertanding di anugerah Oscar sejak tahun 2004 lagi.

Roh merupakan karya pertama pemenang anugerah Emir Ezwan dan mengikut sumber, filem ini pernah mendapat pelancaran antarabangsa di Festival Filem Singapura.

Filem yang diterbitkan oleh Kuman Pictures, syarikat produksi yang diasaskan oleh Amir Muhammad ini mengisahkan tentang dua kanak-kanak yang menemui seorang gadis kecil misteri di tengah hutan dan membawanya pulang ke rumah, di mana kejadian aneh mula menimpa keluarga tersebut selepas satu ramalan yang menakutkan dibuat oleh gadis kecil misteri itu.

Filem seram yang diinspirasikan daripada filem klasik Jepun yang berjudul “Ohinaba” ini telah ditayangkan pada 19 Mac 2020 yang lalu dan dibarisi pelakon berpengalaman seperti Namron, Farah Ahmad dan Junaidah M Lojong. Turut membintangi, pelakon kanak-kanak Mhia Farhana, Harith Haziq dan Putri Qaseh.

Ketahui lebih lanjut tentang filem keluaran Malaysia hasil tulisan dari Vocket. KLIK pautan di bawah untuk membaca.

15 Filem Malaysia Ini Menonjolkan “Surrealisme”, Simbolik Interpretasi Dan Komunikasi Dalam Pawagam

Kembali ‘Trending’, Filem Epik Ejen Ali: The Movie Kini Boleh Ditonton Menerusi Netflix

Geran, Filem yang ‘Gagal’ Di Malaysia Tetapi Dipandang Tinggi Oleh Mat Salleh


Apple Bakal Sediakan Fungsi ‘Find My iPhone’ Yang Boleh Diaktifkan Meskipun Dimatikan

Fungsi ‘Find my iPhone’ sememangnya telah menjadi sesuatu yang eksklusif buat para pengguna pengguna iPhone. Aplikasi ini bukan sahaja sangat membantu dan responsif malah telah membantu orang ramai mendapatkan iPhone mereka kembali.

Dalam pada itu, terdapat beberapa kes kecurian yang membuatkan iPhone gagal dikesan berikutan iPhone tidak dihidupkan. Berita baik buat pengguna iPhone, Apple dikatakan bakal menyediakan sebuah kemaskini dimana fungsi ‘Find my iPhone’ bakal diaktifkan meskipun iPhone dimatikan.

Setakat ini masih belum terdapat sebarang laporan bagaimana Apple bakal merealisasikannya. Kemungkinan Apple akan menyediakan sebuah integrasi dimana iPhone masih boleh menghantar lokasi menggunakan kuasa bateri kecemasan yang disediakan.

Melihat kepada usaha Apple untuk berusaha dengan lebih awal pada kali ini dijangka iPhone dan iOS bakal hadir dengan perubahan yang sangat besar pada tahun hadapan. Sebelum ini Apple juga dilaporkan bakal hadir dengan skrin lengkung serta teknologi pengecasan tanpa wayar.


Sering Mencari Wi-Fi? Fungsi Terbaru Facebook Ini Bakal Menyelesaikan Masalah Anda

Sebut sahaja penawaran Wi-Fi pasti ramai yang suka. Lebih-lebih lagi sekiranya anda sedang berada di negara orang dimana ketiadaan internet mungkin bakal memberi masalah besar buat anda.

Kini setelah beberapa bulan ditawarkan di beberapa buah negara, Facebook secara rasminya pada hari ini telah menawarkan fungsi Find WiFi khusus buat semua pengguna Facebook.

Melalui fungsi ini anda boleh dapatkan dimana lokasi atau kedai yang menawarkan Wi-Fi percuma sekitar anda.Anda boleh dapatkan fungsi ini dengan menekan di butang more dan pilih Find WiFi.

Kami lihat fungsi ini sangat menguntungkan para peniaga serta pengguna dimana kedai para peniaga bakal menjadi kunjungan kerana menawarkan perkhidmatan Wi-Fi percuma sekaligus meningkatkan bilangan orang ramai untuk melawat ke kedai tersebut.

Fungsi Find Wi-Fi ini kini telah ditawarkan secara menyeluruh dan anda boleh dapatkan fungsi terbaru ini melalui kemaskini aplikasi terbaru Facebook di iPhone dan juga Android anda.

Dalam pada itu, fungsi seperti ini juga bakal hadir buat pengguna Android O dan dikhabarkan Android bakal menawarkan akses sambungan ke Wi-Fi percuma yang selamat secara automatic. Mungkin selepas ini anda tidak lagi perlu mencuba WiFi yang tersedia di tempat awam satu persatu lantas menjimatkan masa anda.


3 Tip Bawa Anak Kecil Ke Masjid Terutama Di Bulan Puasa

Biasa kita selalu nampak ibu bapa bawa anak-anak ke masjid. Tak kurang juga bayi yang berumur 5 atau 6 bulan ke atas. Tidak ketinggalan juga saya sekeluarga. Membawa anak ke masjid di usia bayi adalah impian semenjak bujang lagi. Mudah-mudahan anak-anak dapat mengenal rumah Allah sedari awal lagi.

Tapi, ada juga jemaah masjid yang komplen, bising, dah tahu anak kecik nak bawa juga ke masjid, khusyuk ke solat bawa baby?

Bagi saya praktikal atau tidak bergantung kepada cara kita mengawal anak kita. Saya nak kongsi tips bawa anak ke masjid moga bermanfaat buat ibu bapa yang lain.

Pertama sekali, bab makan anak yang masih kecil. Anak kami Adam Soleh, baru mula makan. Kami sedikan sekali makanan Adam untuk di bawa ke masjid. Bayi ni, bila dia kenyang, cukup tidur, cukup makan, insyaallah tak meragam tak melalak.

Anda boleh beli set makanan dekat IKEA harga RM12.90 yang tema dia Froggy. Kami beli set makan Adam yang boleh dipicit seperti dalam gambar. Tak payah susah-susah nak bawa bekas. Makanan pun tak meleleh. Beli je kat Lazada baru RM20 dapat sekali dengan puting yang kita boleh masukkan buah yang dipotong kecil-kecil untuk dia hisap.

Malang tak berbau. Di mana shaja ada bahaya walaupun Malaysia Masih Aman. Keselamtan anak-anak perlu diperhatikan. Penculikan dimana sahaja, sebab manusia hari ni tak nampak Allah. So, dia boleh buat apa sahaja.Tambahan pula, kes pedofil yang berleluasa tak kurang juga jual organ anak-anak kecil.

Boleh standby Car seat kalau diorang tidur, atau beli wrist band anti-lost. Lazada saja mudah. Walaupun benda ni tak menjamin sangat keselamatan, tapi at least, boleh mengawal pergerakan anak-anak. Kata orang tua-tua, biar anak yang menangis, jangan kita yang menangis.

Dah smapai waktu buka tu, memang perut lapar. Jadinya, boleh makan sama-sama atau gilir-gilir. Sesetengah masjid di KL atau di Shah alam, tak juga tempat lain mesra keluarga dan kanak-kanak. Boleh drop anak kat nurseri yang disediakan atau makan dekat tempat khas keluarga seperti di Masjid Naza Seksyen 13 Shah Alam.

Jadi, jangan la sorang saja melantak. Si suami tak payah bajet guna kuasa veto. Pelepas diri sendiri. Kau melantak sepuasnya, tiba masa sembahyang, isteri tak sempat nak jamah makanan. Isteri tak sempat nak makan duk bersilat dengan anak yang tengah ligat. Kan nak susah senang sama-sama.

Sebenarnya, masalah kita dewasa ini adalah asasnya komunikasi. Kalau kita boleh mengawal cara komunikasi, insyaallah Malaysia Akan Lebih Aman.


Finland Bakal Perkenal Sistem Empat Hari Kerja, Mahu Rakyat Lebih Produktif

Finland adalah sebuah negara yang mementingkan produktiviti selama bertahun-tahun, bermula dengan undang-undang 1996 yang memberi peluang kepada pekerja untuk menentukan masa bekerja mereka sendiri.

Sanna Marin, jaguh politik baharu Finland nampaknya tidak segan untuk meneruskan budaya ini – cadangan yang diusulkan sebelum beliau naik sebagai Perdana Menteri – untuk menukar waktu kerja selama empat hari atau enam jam bekerja dalam satu hari.

Perdana Menteri termuda dunia dan dipimpin bersama-sama dengan empat wanita lain menyatakan bahawa dasar ini adalah untuk memberi peluang kepada rakyatnya menghabiskan masa yang lebih bersama keluarga.

Untuk rekod, Marin bukanlah ahli politik pertama yang mempunyai pandangan ini. Sweden pernah menguji waktu kerja selama enam jam beberapa tahun lalu.

Manakala Parti Buruh UK pula berjanji untuk membawa 32 jam waktu bekerja dalam tempoh 10 tahun dan Perancis menurunkan jam kerja kepada 35 jam.

Perkara ini juga telah dilakukan oleh beberapa firma seperti Perpetual Guardian, satu syarikat kecil di New Zealand yang menjalankan perniagaan perkhidmatan memperkenalkan sistem empat hari kerja.

Di Ireland pula ICE Group mengakui sistem empat hari kerja telah berjaya membawa kepada produktiviti yang lebih serta memberi peluang kepada pekerja untuk mengambil masa untuk berehat.

Marin pertama kali membincangkan idea ini semasa acara ulang tahun ke-120 Parti Sosial Demokratik pada musim panas lalu. Dia memberi bayangan mahu membawa Finland ke satu landskap masa depan yang lebih baik.

Sanna Marin dinobat sebagai perdana menteri termuda dunia. Klik pautan di bawah untuk membaca.

Sanna Marin Bakal Jadi Perdana Menteri Termuda Dunia Di Usia 34 Tahun


Fipper Jawab Isu Selipar ‘Muslim Friendly’ Edisi Khas TheNoor

Sehingga ke hari ini, nama Neelofa atau Noor Neelofa Mohd Nor menjadi sebutan hangat netizen selepas terpalit dengan pelbagai kontroversi.

Pada 5 April yang lalu, Neelofa telah melancarkan selipar ‘Mesra Muslim’ bersama jenama selipar tempatan, Fipper. Selipar berkenaan yang dijual pada tanda harga RM79.90 sepasang dirasakan mahal oleh sesetengah individu.

Neelofa accused of ‘exploiting religion’ with launch of RM79.90 sandals touted as ‘Muslim-friendly’ https://t.co/Cx3MdkooP1

The so-called "exclusive" sandal is a collab between her brand The Noor with local footwear maker Fipper, whose usual items sell for as cheap as RM16.90. pic.twitter.com/4ow7vqUgON

Selipar jamban harga 79.90. It better can protect u from saiton in the toilet

Namun, apa yang menarik perhatian serta menjadi persoalan netizen ialah spesifikasi selipar tersebut yang dikatakan ‘Mesra Muslim’ sedangkan apabila dilihat reka bentuk selipar tersebut boleh dikatakan lebih kurang sama sahaja dengan selipar lain yang ada di pasaran.

Selipar mesra muslim katanya.Kolaborasi Flipper dan Neelofa.Selipar pon ada mesra muslim tuan2.Tak lama lagi mungkin akan ada topi vintage patuh syariah pic.twitter.com/6XgE7ucaDy

— Abdul Rani Kulup Fans (@KulupFans) April 6, 2021

Selipar pun ada muslim friendly ke? Selipar ni tegur ke kalau sarung kaki kiri dulu? "Astaga tuan, sarung kanan dulu!…jgn lupa baca doa masuk tandas..langkah kiri ye masuk tandas..assalamualaikum tuan" pic.twitter.com/QmaZZigvgt

Lantaran isu ini menjadi bualan serius netizen, Fipper dalam satu kenyataan media telah menyatakan bahawa terma ‘Mesra Muslim’ itu merujuk bahawa produk selipar Slip On Fipper x TheNoor ini sesuai untuk kegunaan serta imej Muslimah yang memakai stokin. Fipper juga memohon maaf atas kekeliruan yang timbul.

Namun begitu, ‘nasi sudah menjadi bubur’ dan berikutan kontroversi itu, ada segelintir netizen mahu memboikot semua jenama yang berkaitan Neelofa termasuk hasil kolaborasi beliau bersama syarikat terkemuka tempatan yang lain.

Sorry Neelofa. I adore gila dgn u since u dah berhijrah. I support all your products included tudung Naelofar & Kasih Neelofa. But this time I really disappointed with u. Cara u sangat berlagak & takbur. I terpaksa boikot semua product u. It’s better Fazura than you!

— wallawaniey (@wallawaniey) April 6, 2021

Benda yang aku nak elak dan boikot:1. Chatime2. Susu Nilofa3. Scented Candle Nyala4. Daging Harimau Menangis Kartini5. Perfume Neelofa6. Fipper7. Tudung & Sejadah etc. Naelofar8. FashionValet & Duck Scarves9. Leeyanarahman

Semoga Neelofa terus cekal menghadapi dugaan ini dan berharap situasi tegang antara beliau dan netizen akan segera pulih dalam masa terdekat.

Sebelum ini Neelofa terpalit dengan pelbagai kontroversi. Baca lagi pada pautan di bawah.

‘Free Marketing’ Seluruh Negara, Neelofa Bersyukur Chatime Di Langkawi Sudah Diketahui Ramai

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi

Isu ‘Trademark’ Harimau Menangis Tular Hingga Ke Thailand, Netizen Malaysia Minta Maaf


Patung Firaun Ramses II Berusia Lebih 3000 Tahun Dijumpai Tertanam Di Kawasan Setinggan Cairo

Ahli arkeologi Jerman dan Mesir berjaya membawa keluar patung yang sangat besar, tertanam di bahagian bandar setinggan Cairo yang padat. Patung besar itu dijangkakan berusia lebih 3000 tahun dan menurut perkiraan adalah patung kepada firaun Ramses II.

Matariya, tempat di mana patung ini tertanam adalah kota yang sangat padat dan miskin. Penemuan ini bakal memberikan berita dan cerita yang baru kepada dunia purba Mesir dengan penemuan baru beberapa tulisan hieroglyph bersama dengan patung ini.

Menurut kajian sejarah, Ramses II adalah firaus yang paling agung dalam sejarah purba Mesir. Ramses II mungkin firaun yang disebut dalam Al-Quran ketika zaman Nabi Musa kerana jalur masa yang hampir tepat. Kita tahu kisah Firaun yang berkuasa saat itu akhirnya tewas terperangkap di dalam air laut yang akhirnya menutup kembali setelah Nabi Musa dan Bani Israil sampai di seberang. Maka dengan penemuan ini, diharap dapat menghuraikan lagi tentang sejarah Ramses II dengan lebih lanjut.

Patung ini mempunyai ketinggian 7 meter dan diperbuat dari batu kuarza dan pihak arkeologi sudah memulakan proses restorasi untuk segala artifak yang dijumpai di tapak ini. Dikhabarkan bahan arkeologi ini akan dipamerkandi Grand Egyption Museum yang akan dibuka secara rasmi pada 2018.

Dengan penemuan hebat ini, ianya dijangka dapat mengembalikan tourism Egypt yang sebelum ini terjejas teruk akibat perang yang berlaku di Mesir. Ada yang berpendapat masih banyak lagi artifak purba yang belum diterokai di Mesir dan ini adalah salah satu penemuan penting sepanjang dekad ini.


Lelaki Ini ‘Membuang’ Gajinya Sebanyak RM15,000 Dari Sebuah Syarikat Terkemuka Dan Melakukan Ini

Nota Editor: Artikel ini diterbitkan selepas kami membaca kisah kejayaan lelaki ini dalam bidang Takaful di Facebook baru-baru ini. Jadi kami mahu kisah lanjut melalui perbualan ringkas atas kejayaan beliau bagaimana beliau bermula supaya menjadi inspirasi kepada orang ramai.

Bekerja sebagai Eksekutif kanan di syarikat minyak dan gas paling terkenal di Malaysia, syarikat Petronas dengan suasana pejabat di Menara Berkembar yang berprestij dan serba selesa, sudah pasti menjadi impian kebanyakan insan di kota metropolitan. Ribuan graduan saban masa menghantar permohonan kerja, juga tidak ketinggalan pegawai eksekutif, jurutera, akauntan dan segala macam latar kerja dari syarikat dan industri lain ikut serta menghantar cv demi merebut tempat di syarikat kebanggaan Malaysia ini.

Namun itu semua tidak menghalang bekas penjawat kanan Petronas Carigali Sdn Bhd (anak syarikat induk Petronas), Firdaus Ahmad untuk melakukan perkara yang hampir tidak pernah dilakukan oleh mana mana penjawat kanan di syarikat tersebut, yakni meninggalkan kerja yang menjadi rebutan ramai, untuk sebuah perniagaan yang dianggap sebagai pilihan terakhir bagi sesiapa yang saja yang mendengar, iaitu menjadi seorang ejen Takaful sepenuh masa.

Memiliki kerjaya yang dipandang hebat oleh keluarga dan masyarakat, tidak sekali kali pernah mengaburi cita cita beliau yang hanya mahukan satu perkara, ‘kelapangan masa’.

“Bekerja dengan syarikat yang bereputasi tinggi seperti Petronas sangat mencabar. Ditambah dengan jawatan eksekutif kanan operasi logistik yang saya pikul, memerlukan saya banyak ‘travel’ samada dalam atau luar negara. Hari ni saya di Kerteh, esok saya di Singapore dan lusa saya mungkin perlu berada di Dubai, Tokyo atau Mumbai, begitulah kitaran kerja saban hari”.

Firdaus juga menambah rutin hariannya selama lapan tahun lebih yang terpaksa berulang alik pergi kerja dari Tanjung Malim ke KLCC turut menjadi menjadi faktor untuk beliau beralih kerjaya. Selama lapan tahun lebih beliau keluar rumah jam 6 pagi, dan sampai semula ke rumah jam 9 atau 10 malam, suatu rutin yang tak tergamak diteruskan buat selama lamanya.

“Keluar rumah gelap, balik rumah pun gelap. Kadang kadang bila sampai rumah anak anak pun dah tidur. Saya akui bukan saya seorang berhadapan isu begini, hampir semua yang bergelar pekerja makan gaji, terutamanya yang bekerja di ibu kota, turut berhadapan situasi yang sama, keluar gelap balik pun gelap. Namun itu tidak menghalang untuk saya terus mencari jalan keluar, dan satu satunya cara tidak lain mestilah dengan melalui jalan perniagaan sendiri. Persoalannya ketika itu, nak meniaga apa? Kerja hari hari ni pun tak menang tangan,nak berniaga masa bila pulak?. “

Pertengahan 2011 merupakan titik permulaan beliau dalam bidang Takaful. Setelah diperkenalkan oleh seorang sahabat, tanpa banyak berfikir beliau terus lakukan secara sambilan. Inilah sifat yang perlu kita tanam, tidak perlu toleh ke belakang. Buat keputusan dan jalan terus!

“Motivasi saya mudah. Turunkan ego. Buat je lah Takaful ni pelan pelan. Tengahari jumpa orang, malam jumpa orang, Sabtu Ahad pun jumpa orang. Senang cerita jumpa orang jelah kerjanya. Mula-mula memang rasa tak best. Yelah, kita ni kerja Petronas, tiba tiba buat part time jadi ejen Takaful pulak, orang dengar pun pelik. Tapi saya teruskan juga. Sebab matlamat akhir, saya mesti tinggalkan kerja keluar gelap balik gelap macam ni, saya mesti kawal masa saya, kawal jadual, dan kawal hidup saya secara menyeluruh, bukan hidup yang berpaksa paksaan begini. Saya mahukan masa dengan anak anak. Hantar mereka ke sekolah, makan tengahari dengan mereka, rileks dan ada masa untuk aktiviti aktiviti yang saya minat dan suka”.

Pertengahan 2013, Firdaus Ahmad dengan rasmi meletakkan jawatan di Petronas untuk berkecimpung dalam perniagaan Takaful sepenuh masa.

“Banyak perkara yang saya mahu buktikan kepada orang ramai;

Pertama, saya mahu buktikan yang kalau kita mahukan sesuatu, tiada apa yang boleh menghalang kita untuk mencapainya.

Kedua, saya mahu buktikan yang kerjaya sebagus mana sekalipun, kalau kualiti masa kita dengan keluarga tidak menentu, maka itu tidak akan membawa kita kemana mana.

Ketiga, saya mahu buktikan, perniagaan yang dipandang remeh seperti menjadi ejen Takaful ini, kalau dibuat dengan bersungguh-sungguh, tidak mustahil boleh mengubah nasib dari kehidupan biasa kepada kehidupan yang senang lenang dan kaya raya. Dan yang terakhir, saya mahu jadikan Takaful ini sebagai suatu perkara yang cool, hype, sempoi dan dekat dihati orang muda”

Berusaha, bersungguh-sungguh, fokus, dan ‘determined’ dalam melakukan kerja kerja Takaful, pastinya membuahkan hasil. Firdaus Ahmad bermula dengan pencapaian sebagai ‘Star Club Wealth Planner 2011’, kemudian mencapai kedudukan ‘Senior Wealth Planner 2012’, sebelum membuktikan dirinya sebagai ahli Takaful paling berjaya dengan kedudukan ‘Premiere Wealth Planner 2013’, yang membawa dirinya ke kedudukan ejen Takaful nombor 1 di Malaysia. Pencapaian cemerlang ini diteruskan dan terbukti pada tahun 2014, beliau sekali lagi dinobat sebagai ejen Takaful nombor 1 di Malaysia buat kali kedua berturut turut. Disamping berjaya menggondol anugerah MDRT, yakni antara anugerah tertinggi dalam industri Insuran dan Takaful.

Ditanya tentang perancangan 2015, beliau mahu kerahkan tenaga untuk melatih dan mendidik lebih ramai orang yang mahu berjinak jinak dalam bidang Takaful. Tidak ada yang lebih penting dari melahirkan 100 atau 1000 ejen Takaful, supaya kefahaman dan kepentingan Takaful dapat disemarakkan secara lebih komited dan efisyen ke seluruh masyarakat. Pendidikan Takaful merupakan aspek paling utama yang mesti difahami oleh kebanyakan orang, dan tugas itu terletak atas bahu ejen ejen. Mendidik, bukan menjual, kerana perlindungan Takaful mesti bermula dengan didikan, bukan jualan.

Mengikut kajian statistik insuran takaful, setakat tahun 2014, rakyat Malaysia yang dilindungi dengan insuran takaful tidak lebih dari 15%. Dengan jumlah ejen sedia ada, matlamat untuk member perlindungan takaful sekurang kurangnya ke tahap 30%, sukar untuk dicapai. Secara purata, industri memerlukan kurang lebih 3000 hingga 5000 ejen ejen baru yang aktif untuk menguruselia peningkatan pemilikan polisi perlindungan.

Merujuk kepada fakta di atas, “Tidak mungkin saya seorang boleh melakukan kerja 3000 orang. Jadi, jalan paling efektif adalah dengan melatih dan melahirkan ejen ejen baru yang bermotivasi dan mahu mengubah haluan kerjaya, lalu mereka pula akan melatih dan mendidik pula ribuan ejen ejen lain untuk meneruskan legasi Takaful ini. Tidak kira samada mereka ini asalnya penjual burger, atau pengurus syarikat, asalkan mereka mahu mengubah nasib dan mahu bebas mengawal jadual hidup, saya alu alukan”.

Ketika ditanya berapakah gaji Petronas ketika beliau berhenti kerja; Firdaus Ahmad, atau lebih dikenali di Facebook dengan nama Takafulman, menjawab dengan sinis;

“Taklah banyak mana… Adalah dalam 5 angka punya gaji semasa saya kat Petronas dulu… Mudah cerita adalah dalam RM15,000 +- (termasuk bonus) setiap bulan.”

Firdaus Ahmad juga ada menceritakan kisah ulang-alik beliau antara Tanjung Malim – KLCC dalam buku tulisan beliau yang bertajuk Dari Tanjung Malim ke KLCC, Dari KLCC ke Tanjung Malim dan Proletar Dua Menara.

Kita semua boleh memilih jalan kebebasan yang kita mahukan. Ada yang bergerak cara begini, dan ada juga yang bergerak cara begitu. Asalkan matlamat yang diinginkan dapat dicapai. Jika anda mahu jadi seperti Firdaus Ahmad, boleh terus hubungi beliau di Facebook untuk dapatkan tunjuk ajar sewajarnya.

Sertai The Vocket di Facebook untuk ketahui artikel menarik daripada kami setiap hari.


Lelaki Melayu Ini Habiskan Pengajian 14 Tahun Untuk Memegang Dua Gelaran Pakar Bedah

Nota Editor: Artikel ini diterbitkan selepas diberitahu oleh pembaca kami bahawa Dr Firdaus Hariri merupakan seorang yang serba boleh dalam bidang perubatan di Malaysia dan luar negara. Jadi kami menghubungi beliau untuk kisah lanjut tentang diri beliau.

Beliau juga banyak terlibat dengan misi kemanusiaan di beberapa tempat bencana alam.

Menggenggam bara api biar sampai jadi arang. Begitulah prinsip dan pegangan hidup Dr. Firdaus Hariri dalam mengejar impian menjadi seorang Pakar Bedah Mulut dan Maksilofasial. Selepas 14 tahun bekerja-keras memenuhi tuntutan pengajian yang berat, Dr. Firdaus kini merupakan salah seorang daripada segelintir kecil Pakar Bedah Mulut dan Maksilofasial tempatan di Malaysia yang mempunyai dwi kelayakan dalam kedua-dua bidang pergigian dan perubatan.

Maksilofasial – bahagian mulut, rahang dan muka.

Bidang pembedahan mulut dan maksilofasial merupakan salah satu cabang pembedahan berkaitan baik pulih struktur muka sama ada diakibatkan oleh kecederaan, keradangan, ketumbuhan, kanser atau kecacatan sejak lahir. Di sesetengah negara seperti di Eropah dan United Kingdom, kepakaran dalam bidang ini memerlukan kelayakan dalam kedua-dua bidang pergigian dan perubatan kerana prosedur baik pulih atau rekonstruktif adakalanya melibatkan anggota badan selain daripada muka justeru memerlukan pakar bedah yang terlibat mempunyai pengetahuan serta kelayakan dalam kedua-dua bidang bagi memastikan rawatan secara menyeluruh dapat diberikan kepada pesakit.

“Sebenarnya iltizam saya untuk menjadi seorang yang berjaya dalam karier bermula daripada kegagalan yang menyakitkan.” Begitulah kenyataan ringkas beliau apabila ditanya tentang titik mula bagaimana beliau boleh mencapai impian yang sememangnya memerlukan fokus serta tempoh pengajian dan latihan yang panjang.

“Selepas menamatkan kursus Asasi Sains selama dua tahun, saya mendapat tawaran memasuki kursus Sains di Universiti Malaya. Pada waktu itu, saya agak kecewa kerana pilihan pertama saya adalah kursus Pergigian dan kursus Sains merupakan pilihan ketiga. Namun, disebabkan minat yang mendalam dalam bidang biologi, saya tetap bersyukur kerana masih berpeluang untuk menjadi seorang saintis mikrobiologi.”

Tawaran kemasukan ke Fakulti Pergigian di Universiti Malaya diperolehi beliau secara mengejut selepas 2 bulan memulakan pengajian di Fakulti Sains. Dr. Firdaus hanya sedar mengenai tawaran tersebut selepas diberitahu rakan-rakannya yang namanya terpampang di papan kenyataan fakulti. “Mungkin memang sudah ditakdirkan, mendapat tahu tawaran ini pada hari terakhir sebelum tawaran dikira lupus. Saya hanya sempat menelefon ibu untuk bertanya pendapatnya tentang tawaran tersebut.” Atas nasihat ibunya, beliau menerima tawaran tersebut.

Walaubagaimanapun, beliau hampir hilang arah selepas setahun mengikuti kursus pergigian kerana memandang ringan beban pengajian di samping terlalu sibuk dengan aktiviti-aktiviti luar kampus yang kadang-kala melalaikan. “Saya sukakan muzik. Saya suka bermain muzik dan mendengar ‘live band’. Mendapat Anugerah Pemain Gitar Terbaik pada Pesta Seni Pentas Universiti Malaya 1998, terlibat dalam progam televisyen, menjadi gitaris undangan beberapa selebriti, semua itu kenangan manis saya ketika di kampus. Kadang-kala bila kita terlalu taksub dengan sesuatu, kita lupa tentang ‘priority’ kita sebagai seorang anak dan pelajar.”

Saat perit tiba apabila mendapat tahu beliau gagal di dalam peperiksaan akhir tahun pertama dan perlu mengulang pengajian selama satu tahun. “Tahun 1998 merupakan tahun yang banyak memberikan pengajaran kepada diri saya. Banyak perkara yang saya ingin cuba pada ketika itu. Jika saya imbas kembali sebenarnya saya betul-betul bersyukur kerana ada ahli keluarga yang sentiasa memberikan sokongan. “ kata Dr. Firdaus sambil merenung keluar kedai kopi tempat wawancara ini dijalankan.

Bertitik-tolak dari kegagalan itu, beliau terus tekad untuk lebih fokus menamatkan kursus pergigian dan tidak menoleh ke belakang lagi. Namun, atas sebab minat, beliau masih bergiat aktif dalam bidang muzik sepanjang pengajiannya malah turut sempat menganjurkan beberapa program kemasyarakatan sepanjang tempoh pengajian di Universiti Malaya.

“Alhamdulillah, atas dorongan ibu dan ayah, saya telah mendapat peluang kedua untuk fokus pada perjalanan akademik saya. Melalui peluang ini, saya sedar yang sebenarnya daripada setiap rezeki dan kesenangan yang Allah berikan pada seseorang pastinya ada sebahagian untuk orang lain.”

Hasil usaha gigih dan dorongan daripada ibu bapa, beliau telah dianugerahkan dengan pingat emas Yayasan Tunku Abdul Rahman selaku graduan terbaik Universiti Malaya bagi tahun 2004, satu pencapaian yang seakan membuktikan bahawa kejayaan mengejar kecemerlangan akademik boleh dilakukan tanpa perlu mengorbankan minat dalam aktiviti-aktiviti positif luar kampus yang sememangnya berguna dalam membina jati diri seseorang mahasiswa. “Anugerah itu untuk ibu dan ayah saya.” katanya ringkas.

Dr. Firdaus mendapat pendidikan awal di Sekolah Rendah Kebangsaan (1) Kuala Ampang sebelum meneruskan pengajiannya di Sekolah Berasrama Penuh (SBP) berprestij, Maktab Tentera Diraja daripada Tingkatan Satu hingga Tingkatan Lima. Pengalaman lima tahun di Maktab Tentera Diraja (MTD) sememangnya menjadikan beliau seorang yang sukakan cabaran dalam hidup. “Saya berpegang pada prinsip ‘Berkhidmat Memimpin’. Bagi saya, tiada orang lain yang boleh kita harapkan untuk melakukan sesuatu perubahan selain diri kita sendiri.”

Sejurus tamat kursus pergigian, beliau telah dihantar untuk menabur bakti di Bumi Kenyalang di bawah Kementerian Kesihatan Malaysia sebelum kembali ke Universiti Malaya untuk bertugas sebagai pensyarah pelatih. Dua tahun pengalaman berkhidmat di Sarawak telah memberikan beliau peluang untuk lebih melibatkan diri dalam pelbagai aktiviti kemasyarakatan. “Saya dan isteri saya sedih sewaktu meninggalkan bumi Sarawak dahulu. Kami dikelilingi sahabat handai yang menganggap kami seperti ahli keluarga sendiri.”

Selepas setahun menjadi Pensyarah Pelatih di Jabatan Bedah Mulut dan Maksilofasial, Universiti Malaya, beliau telah ditawarkan biasiswa bagi melanjutkan pengajian kepakaran dalam kursus Sarjana Pembedahan Maksilofasial di Universiti of Hong Kong selama tiga tahun. Sepanjang berada di Hong Kong, beliau telah mendapat latihan dalam bidang klinikal di Prince Philip Dental Hospital dan Queen Mary Hospital di bawah pakar-pakar bedah yang ternama di peringkat antarabangsa. Selain daripada memperoleh ilmu-ilmu berharga sepanjang berkhidmat di hospital-hospital tersebut, peluang bercampur dengan penduduk tempatan juga telah dijadikan satu pengalaman yang berharga. Menurut beliau, masalah bahasa bukanlah masalah besar kerana kebanyakan penduduk di Hong Kong boleh berbahasa Inggeris malah beliau juga sempat mengambil kursus bahasa Kantonis sebelum berangkat ke sana. “Segala-galanya amat pantas dan efisyen di Hong Kong. Budaya kerja, sistem pengangkutan dan cara hidup masyarakatnya sememangnya berbeza dengan negara kita. Komuniti pelajar Malaysia tidak terlalu besar semasa saya sekeluarga berada di Hong Kong. Komuniti kami kebanyakannya daripada golongan profesional termasuk doktor, peguam, jurutera, akauntan dan kakitangan konsulat Malaysia yang berkhidmat di sana. Kami sememangnya rapat seperti adik beradik tidak kira pada waktu susah dan senang. Sehingga kini kami masih berjumpa sekali sekala.”

Walaubagaimanapun, bagi Dr. Firdaus, waktu yang paling mencabar sepanjang menuntut pengajian bagi bergelar Pakar Bedah Mulut dan Maksilofasial ialah ketika menuntut kursus Sarjana Muda Perubatan sejurus tamat pengajian di Hong Kong. Selain daripada bidang perubatan yang sememangnya berat, beliau terpaksa berjauhan dengan isteri and anak-anak yang terpaksa beliau tinggalkan di Hong Kong. “Bukannya mudah untuk mengambil jurusan perubatan dalam usia 30an. Waktu itu, isteri dan keluarga saya sahaja yang tahu kesukaran yang saya hadapi. Saya terpaksa meninggalkan isteri dan anak-anak saya di Hong Kong selama hampir 2 tahun. Atas sebab pengajian dalam jurusan perubatan adalah di bawah tanggungan sendiri, isteri saya telah membuat keputusan untuk menyambung kontrak bekerjanya di Hong Kong bagi menyara keluarga dan yuran pengajian saya. Memang besar pengorbanan isteri saya. Selain daripada ibu-bapa, isteri saya merupakan sumber inspirasi dalam karier saya.”

Bila difikirkan semula, pengalaman bercampur dengan rakan sekelas yang hampir 15 tahun beza umurnya semasa mengambil jurusan perubatan banyak memberikan pengalaman manis. “Saya mudah bercampur-gaul dengan rakan-rakan sekelas semasa mengambil jurusan perubatan, mereka banyak membantu saya terutama dalam perkara-perkara asas sains yang kebanyakannya saya sudah lupa. Kadang kala terasa macam pangkat ayah pun ada sebab adakalanya menjadi tempat luahan hati dan masalah mereka.”

Keseluruhan tempoh pengajian yang perlu Dr. Firdaus lalui bagi menjadi Pakar Bedah Mulut dan Maksilofasial menjangkau hampir sepertiga umur beliau sendiri. Dua tahun di Pusat Asasi Sains, 6 tahun kursus Sarjana Muda Pembedahan Pergigian, 3 tahun kursus Sarjana Muda Perubatan dan 3 tahun bidang sarjana kepakaran pembedahan maksilofasial. Jumlahnya, 14 tahun!

“Semua orang ada impian masing-masing. Ada yang kita lihat senang sahaja dapat berjaya, namun percayalah, pasti ada cerita di sebalik kejayaan itu. Bagi yang masih mengejar impian, jangan mudah berputus-asa, tetapkan niat dan terus maju ke hadapan. Betapa susahnya sesuatu kerja itu, jika niatnya betul, Allah akan permudahkan perjalanannya. Mungkin perkara yang dipermudahkan itu dalam bentuk yang ‘straight forward’, mungkin juga melalui sesuatu yang kita tidak sedar.”

Apabila ditanya siapakah ‘role model’ beliau, Dr. Firdaus menganggap Dekan Fakultinya sekarang sebagai insan yang paling banyak memberi dorongan dan kata-kata nasihat sepanjang tempoh pengajian beliau. Merupakan pensyarah sewaktu beliau masih bergelar pelajar pergigian, Prof Dato’ Dr Zainal Ariff bin Abdul Rahman sentiasa dijadikan kayu pengukur dalam karier beliau. “Tak mungkin dapat saya balas segala jasa baik guru saya ini, terlalu banyak saya terhutang budi dengannya”, jelas beliau.

Kini, Dr Firdaus Hariri kembali berkhidmat selaku Pakar Klinikal di Jabatan Bedah Mulut dan Maksilofasial, Universiti Malaya, di samping menjadi tenaga pengajar di Fakulti Pergigian, Universiti Malaya. Selain daripada terlibat dengan kes-kes baik pulih kecederaan dan kecacatan pada tulang muka, beliau banyak memberikan fokus dalam bidang kecacatan kraniofasial kanak-kanak. Beliau juga pernah keluar di kaca televisyen dan muka akhbar di atas kejayaan pasukan pembedahan beliau menjalankan pembedahan baik pulih struktur muka pesakit kanak-kanak Crouzon Syndrome menggunakan teknik ‘Distraction Osteogenesis’ yang pertama di Malaysia.

Selain aspek pembedahan yang mencabar, beliau kini giat membangunkan aspek kajian-kajian klinikal dan saintifik bagi memperkembangkan lagi kepakaran dan perkhidmatan dalam bidang ini di Malaysia agar perkhidmatan terbaik dapat diberikan kepada pesakit-pesakit yang memerlukan.

Walaupun telah diiktiraf sebagai pakar bedah, adakalanya beliau ke luar negara bagi mempelajari aspek-aspek terbaru dalam bidang yang beliau bangunkan. Sehingga kini, beliau sendiri pernah melakukan penempatan klinikal di beberapa pusat pembedahan kraniofasial terkemuka di dunia seperti di Hospital Kanak-kanak Necker di Paris, Hospital Kanak-kanak Great Ormond Street di London dan yang terbaru di pusat kraniofasial Hospital John Radcliffe di Oxford, United Kingdom.

“Bidang kraniofasial kanak-kanak memerlukan komitmen yang tinggi kerana memerlukan rawatan sehingga ke peringkat remaja. Kebanyakan pesakit, saya kenal sejak daripada lahir dan ada yang masih dalam kendongan tangan saya. Kanak-kanak ini walaupun dilahirkan berlainan, sebenarnya dapat membesar secara normal sekiranya rawatan dapat diberikan dengan betul dan kebanyakan daripada mereka ada keistimewaan tersendiri. Banyak yang kita boleh pelajari bukan sahaja daripada mereka bahkan daripada ketabahan hati ibu-bapa mereka.”

Selain sibuk dengan urusan di hospital dan tanggungjawab sebagai Pensyarah di Fakulti Pergigian Universiti Malaya, beliau sehingga kini giat menabur bakti dalam aspek motivasi terutamanya pada pelajar-pelajar sekolah menengah dan matrikulasi di samping melakukan kerja-kerja kemasyarakatan. Beliau pernah terlibat dengan misi kemanusiaan bersama Mercy Malaysia sejurus selepas bencana Tsunami di Pulau Nias, Indonesia dan sehingga kini, bersama rakan-rakan rapat, beliau giat melakukan misi baik pulih pasca banjir di negeri-negeri pantai timur. “Generasi remaja sekarang besar cabarannya kerana terdedah dengan dunia informasi tanpa had. Mereka perlu kerap mendekatkan diri dengan masyarakat dan banyakkan aktiviti ‘hands-on’ terutamanya melalui penglibatan aktiviti-aktiviti kemanusiaan kerana ia dapat memupuk rasa bersyukur, rendah diri dan sifat berusaha keras. Tiada apa yang boleh kita capai melalui jalan mudah.”

Di waktu lapang, beliau masih gemar bermain muzik sama ada bersama anak-anak beliau mahupun rakan-rakan terdekat. Dan yang terbaru, beliau kini baru sahaja dilantik menjadi Pengetua Kolej Kediaman Pertama Universiti Malaya, “Jawatan ini sebenarnya satu amanah dan mungkin platform yang Allah berikan untuk saya beri semula kepada masyarakat dan universiti ini. Yang penting jangan lupa dari mana asal-usul kita dan sentiasa merendah diri. Sentiasa ingat di sebalik peluang yang diperolehi sebenarnya ada tanggunggjawab berat yang perlu kita pikul,” ujar beliau mengakhiri perbualan.


Terkejut Dengan Tunggakan, Lelaki Ini Dedah Cara Beliau Urus Hutang PTPTN

Nota Editor: Terima kasih kepada Firdaus Pay kerana sudi berkongsi penulisan ini di Vocket. Tengok gaya dia, macam taklah susah sangat bayar PTPTN.

Saya dikejutkan dengan berita permohonan pinjaman perayaan (festival loan) saya telah ditolak.

Saya sangat terkejut kerana permohonan tersebut ditolak atas sebab rekod CCRIS saya tidak cantik. Selama ini, rekod CCRIS saya sangat cantik (clean CCRIS).

Terkilan dengan berita tersebut, saya telah pergi ke Kiosk BNM untuk mencetak penyata CCRIS.

BACA: Bagaimana Dapatkan Laporan CCRIS Dengan Mudah Dari Rumah

Terkejut beruk tengok penyata CCRIS ada tunggakan 57 bulan (months in arrears).

Hancur masa depan nak buat permohonan baru di mana-mana bank selepas ini.

Untuk pinjaman PTPTN yang baru dimasukkan ke dalam penyata CCRIS saya, tunggakan adalah melebihi RM15,000.

Untuk pengetahuan anda, saya secara konsisten telah membayar RM200 setiap bulan untuk pinjaman PTPTN saya.

Sepatutnya kena bayar RM500 sebulan kalau tidak mahu ada baki tertunggak – tapi gua mana mampu bro nak bayar PTPTN sebanyak itu.

Untuk rekod, saya telah membuat pinjaman PTPTN di 3 peringkat pengajian:

Jumlah keseluruhan pinjaman hampir RM50,000!

Dulu masa mohon PTPTN langsung tak terfikir tentang risikonya, sekarang barulah merasa.

Alhamdulillah, saya telah mengeluarkan sejumlah RM15,000 daripada akaun 2 KWSP saya untuk selesaikan tunggakan tersebut.

Setelah membayar tunggakan pinjaman PTPTN, saya telah pergi ke pejabat PTPTN terdekat untuk mengurangkan komitmen bulanan daripada RM500 kepada RM200 sebulan (ini baru gua mampu bayar bro, haha!).

Cerita ini adalah daripada pengalaman peribadi sebenar saya, harap anda semua dapat pengajaran daripada cerita ini.

Dah pinjam PTPTN tu pandai-pandailah bayar oiii haha. Masa belajar, duit PTPTN buat joli siapa suruh!

Hutang wajib dibayar walaupun tidak dituntut (jadi ustaz kejab).

Di bawah saya sertakan link baru untuk check status PTPTN anda. Boleh copy link ini:

Kalau ada sesiapa nak memohon apa-apa pinjaman, sila periksa status terkini anda.

Andai anda tersenarai dalam senarai “Akan Disenarai Hitam”, kebarangkalian pinjaman PTPTN anda telah masuk CCRIS adalah tinggi. PTPTN masuk CCRIS, susahlah nak lepas loan sekarang ini.

Andai anda tersenarai dalam senarai “Telah Disenarai Hitam”, maknanya gelap masa depan. CONFIRM permohonan pinjaman di mana-mana bank akan ditolak! Nak ke luar negara memang sahlah tak lepas!

Pelikkan, melancong ke luar mampu pula, hutang PTPTN tak nak bayar langsung. Haha peace yooo!

Ini hanyalah pengalaman peribadi diriku untuk pengajaran orang lain.

Saya sertakan contoh rekod PTPTN yang telah dicantikkan semula (atas) dan contoh rekod PTPTN yang sudah KOYAK.

Baca lebih lanjut di: Ini Cara Peminjam PTPTN Bebas Dari Rekod Buruk CCRIS

LIKE dan FOLLOW Vocket di Facebook serta Instagram


Firefly Bakal Sambung Semula Operasi Ke Singapura

Firefly bakal sambung semula operasi ke Singapura mulai 21 April 2019 ini menurut Menteri Pengangkutan Anthony Loke. Untuk pengetahuan anda, Firefly menggantung penerbangannya ke Singapura sebelum ini berikutan isu perkhidmatannya dipindahkan dari Lapangan Terbang Antarabangsa Changi ke Lapangan Terbang Seletar.

Malaysia dan Singapura telah mencapai persetujuan bersama untuk menyelesaikan pertikaian ruang udara yang berlanjutan dimana Singapura menarik balik prosedur Sistem Pendaratan Instrumen (ILS) untuk Lapangan Terbang Seletar manakala Malaysia menangguhkan Kawasan Larangan (RA) di ruang udara Pasir Gudang.

@fireflyairlines Firefly(FY/FFM) 9M-FYK ATR72-500 Kualanamu int'l airport(KNO-WIMM) #firefly #9MFYK#atr72 #atr76#atr #aviationgeek #avgeek #medan #kualanamu #pkmes #Indonesia #flightAttendant #instaplane #instagramaviation #instagood #atrlovers #spotting #spotter #instaplane #megaplane #megashot #indonesianspotters #planespotter #photo #photography #photography #photoshoot #photooftheday #photographer #airplane #airline #airways

A post shared by  albert.wijaya (@albertw29) on Apr 4, 2019 at 8:36am PDT

Perjanjian tersebut telah dicapai dalam satu kenyataan bersama yang dikeluarkan Menteri Pengangkutan, Loke Siew Fook dan Menteri Pengangkutan Singapura, Khaw Boon Wan pada 6 April 2019.

Kini anda boleh berkunjung ke Singapura dengan menggunakan perkhidmatan Firefly. Diharap dengan kerjasama dua hala ini akan memantapkan lagi perkembangan ekonomi negara kita.


Firefly Gantung Semua Penerbangan Ke Singapura Bermula Disember Ini

Semalam pihak anak syarikat penerbangan Malaysia Airlines, Firefly telah memuat naik pengumuman di Facebook yang memberitahu bermula 1 Disember nanti semua penerbangan ke Singapura akan digantung buat sementara waktu.

Menerusi pengumuman tersebut, penggantungan penerbangan ke Singapura akan berkuatkuasa sehingga pihak berkenaan berjaya menyelesaikan perkara berkenaan dengan perpindahan operasi pesawat turboprop dari Lapangan Terbang Changi ke Seletar.

Lapangan Terbang Seletar baru sahaja beroperasi 19 November lepas yang menelan belanja sebanyak RM234.7 juta. Lapangan terbang baharu ini mampu menampung sehingga 200 orang penumpang dalam satu-satu masa. Operasi penerbangan dengan pesawat jenis turboprop dijadualkan bakal bermula 1 Disember nanti.

Buat masa ini pihak Firefly masih belum mendapatkan tarikh pembukaan semula penerbangan laluan tersebut dan urusan semua penumpang yang terjejas sedang dilaksanakan.


‘Fitness Gone Wrong’- Keadaan Gadis Ini Selepas Aktiviti Berbasikal Raih Perhatian Natizen

Ketika ini ramai orang mula mengamalkan gaya hidup sihat dengan bersukan. Akan tetapi, anda perlulah bersukan mengikut kemampuan diri dan tidak terlalu memaksa diri.

Terbaharu, seorang pengguna TikTok @clayncreation telah memuat naik sebuah video memaparkan keadaannya selepas mengikuti kelas berbasikal. Mencuri tumpuan apabila video itu menunjukkan dirinya tidak mampu bergerak dan terpaksa dibantu oleh rakannya semalam.

my legs shut down. LEMAHHH #cycling #fitnessgonewrong

Difahamkan, kaki kirinya kini tidak boleh bergerak selepas kejadian tersebut. Isu tersebut membuatkan dirinya bimbang dan akan berjumpa doktor pada hari ini. Video tersebut mendapat perhatian orang ramai dan rata-rata netizen berasa bimbang melihat keadaan gadis tersebut.

Malah, ada juga netizen bimbang keadaan tersebut adalah disebabkan rhabdomyolysis dimana boleh menyebabkan komplikasi serius seperti kegagalan buah pinggang lalu mengakibatkan kematian.

Bukan itu sahaja, rata-rata netizen menasihatkan mereka yang sudah lama tidak bersenam agar tidak terlalu memaksa diri dan melakukannya dengan secara sederhana. Malah, para netizen mengatakan bahawa penting untuk tahu kemampuan diri agar tidak mencederakan diri.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Dah Tahu Ke?’- Gadis Ini Kongsi Situasi Seram Berdepan Entiti Menyerupai Ibunya Buat Netizen Meremang

Akibat Langgar ‘Pantang Larang’, McGregor Takut Dengan Vladimir Putin

Beli Rumah Untuk Tutup Rahsia 1MDB, Aset Rohana Rozhan Kini Dibeku SPRM


Flash Express, Startup Unicorn Pertama Thailand Memfokuskan Kepada Penghantaran Barangan

2021 merupakan tahun gemilang untuk startup Asia Tenggara. 12 startup berjaya capai tahap unicorn dan Malaysia melalui Carsome juga turut mencapai tahap ini. Tahap yang mana valuation syarikat bernilai lebih $1 billion (~RM4.22 bilion).

Akan tetapi, apa yang menjadi buah mulut antara startup unicorn ini sudah pasti yang pertama di sesebuah negara dan terpantas capai status ini adalah Flash Group. Flash Group selaku startup unicorn pertama di Thailand dan hanya ambil masa 3 tahun untuk capai tahap unicorn!

Pengasas Komsan Lee bersama dengan seorang bekas pekerja Alibaba Di Weijie menubuhkan Flash Express yang mana menawarkan perkhidmatan penghantaran logistik kepada warga Thailand. Dengan bermodalkan wang sendiri mereka memulakan bisnes ini dengan tawaran ‘gila’

2018 mereka berjaya acquire big size untuk delivery merchant dengan menawarkan harga tak masuk akal iaitu 25 baht (~RM3.14). Ketika banyak syarikat yang lain tawarkan minimum 60 baht (~RM7.54), mereka dengan dana yang besar permulaannya menawarkan harga cukup rendah

Kesannya mereka berjaya menghantar lebih 50,000 parcel sehari pada tahun pertama. Disebabkan penawaran hebat dan bukan sekadar logistik mereka tawarkan ecommerce solution kepada merchant mereka pada tahun kedua sekaligus membuatkan mereka berkembang dengan pantas sehingga mampu menghantar 1 juta parcel sehari. Dan pada tahun ketiga, 1-2 juta parcel sehari mampu mereka hantar!

Walaupun baru operasi 3 tahun di Thailand, tapi mereka sudah berada di tangga ketika servis penghantaran di Thailand. Faktor inilah banyak konglomerat dan syarikat besar melabur kepada mereka pada tahun 2021 terkumpul mereka berjaya raised $400 juta (~RM1.69 bilion) dan seterusnya menjadikan mereka unicorn pertama Thailand

Kalau tanya saya faktor kenapa mereka begitu cepat mendapat market share bukan hanya sekadar murah. Kita tahu yang delivery ini sangat kritikal kalau cepat, kalau kita boleh dapat cepat barang kita, kita happy. Tapi kalau kena peram lama, mesti kita akan ubah perkhidmatan lain.

Sama juga dengan Flash Express, mereka janjikan bukan sekadar murah, tapi juga pantas. Dengan teknologi yang disokong oleh team alibaba di China, mereka banyak guna automation dalam perkhidmatan mereka

Cuba bayangkan mereka boleh sort 40k parcel dalam tempoh sejam di pusat pengedaran sekaligus menjadikan mereka menjadi kelebihan besar untuk pemain industri ini

Kini Flash Express sudah berada di Malaysia. Mereka sedang berusaha keras dalam mendapatkan market share di negara kita. Kalau tanya saya, peluang begitu besar lagi di Malaysia sebab kita masih lagi tiada winning team yang dalam industri kurier ini.

J&T dengan masalah yang tersendiri. Begitu juga Pos Laju dengan problem dia, ninja van dengan problem dia. Jadi kemasukan flash express ni dengan dana yang besar akan merancakkan lagi industri pengantaran di Malaysia. In the end, kita pelanggan yang menerima tempiasnya.

Sebelum ini tular di Indonesia apabila seorang influencer disita aset bernilai RM18.7 juta berikutan aktiviti yang dilakukan dalam mempengaruhi orang ramai menerusi kehidupan mewah yang ditampilkan.

Sering Bangga Tayang Kehidupan Mewah, Polis Sita Aset Milik ‘Influencer’ Ini Bernilai RM18.7 juta

Sangka Kereta Sendiri Lebih Laju, Pemandu Mercedes ‘Koyak’ Selepas Cicir Ditinggalkan Nissan GT-R


3 Tip Buat Duit Untuk ‘Cover’ Kos Dan Perbelanjaan Anda Semasa Travel

Terasa nak berkongsi satu idea bisnes la la pulak. Benda ni simple je jadi sesiapa yang jarang atau tak pernah buat bisnes pun boleh buat. Travellers will love this.

1. Buat kajian sikit tentang destinasi percutian

Cari flea markets atau tempat shopping yang boleh tawar-menawar harga. I really love flea markets, sebab boleh tawar-menawar untuk dapatkan rare items.

Tapi kena hati-hati la kalau beli kat flea markets sebab kat luar negara ramai je penjual yang jual barang dia dengan harga tinggi gila dengan alasan rare item dll. Jangan beli barang yang lebih daripada bajet anda.

2. Luangkan paling kurang sehari untuk cari barang yang bagus kat tempat tu

Kena tajamkan mata untuk cari barang bagus di tempat shopping atau flea market. Kalau ada rezeki, boleh dapat rare item. Paling bagus kalau rare item dan ikut demand kat tempat kita nak jual.

Barangan yang boleh dicari bergantung dekat tempat travel tu. Jadi membaca tentang tempat tu amat membantu. Rajin-rajinkan membaca. Perlu hati-hati sikit supaya jangan ikut demand kita saja, tapi ikut demand orang jugak.

Baca: Nah Ini Dia 20 Cara Buat Duit Untuk Anda Yang Suka Travel

3. Cari platform yang bagus untuk jual barang

Sebagai contoh sewaktu saya di Jepun saya memang suka Yahoo Auction sebab dari pemerhatian saya sistem dia hampir sempurna. Dan saya suka jualan cara auction  (bidaan). Cuma penat nak publish items guna decent Japanese.

Kat Malaysia pun ada banyak platform IT yang bagus. Lepas travel, guna la untuk dapat untung melalui finder’s fees. Kalau ambil pre-order atau jual kat kenalan, pun boleh.

Sebab itulah saya sanggup ke Rusia untuk kali ke 2 semata-mata untuk cuba idea ni. Lagi pun rasa dah bosan buat bisnes dalam Jepun saja.

Memang menjadi sampai dapat cover semua travelling expenses (flight + visa + decent hotel + all other expenses + flight ticket for the next trip).

Tapi kena cari barang betul-betul la. Kalau nak lagi mantap, buat kajian pasaran sebelum beli satu-satu barang. Akhir kata, travel memang seronok, tapi lagi seronok kalau poket tak kering lepas travel.

Baca lagi: 10 Cara Anda Boleh Travel Tanpa Perlu Berhenti Kerja


Seorang Fotografer Berkongsi Keadaan Di Dalam Flat Kos Rendah Di Hong Kong

Adakala kerana suasana dan orang-orang di sekeliling yang asik merungut dan mengeluh, kita turut terlupa untuk bersyukur dengan apa yang kita ada. Bila rumah kita kecil, kita mengimpikan rumah yang lebih besar.

Seorang fotografer dari Jerman, Micheal Wolf telah berkongsi pengalaman beliau merakam pemandangan di dalam flat seluas 10′ x 10′ di Hong Kong.

Menurut Micheal, setiap kali melihat kembali gambar-gambar yang telah dirakam membuat beliau lebih bersyukur dengan apa yang dimiliki.

Dengan kiraan penduduk seramai 6,480 bagi setiap kolimeter persegi, Hong Kong merupakan antara bandar yang memiliki jumlah penduduk terpadat di dunia.

Jika dilihat dari segi perspektif nombor, populasi penduduk di Tokyo adalah 6,000 orang bagi setiap kilometer persegi, London 1,570 orang per km persegi dan Los Angeles 3,124 orang per km persegi.

Apa yang menjadikan kesesakan di Hong Kong bertambah parah adalah peruntukan tanah untuk perumahan hanyalah sebanyak 6.8% dari keseluruhan tanah yang ada, menyebabkan bangunan flat yang tinggi perlu dibina bagi menampung jumlah penduduk yang ramai.

Mereka masih kelihatan gembira walaupun punyai rumah hanya seluas sekangkang kera.

Rak TV tu dah nampak macam nak roboh pula.

Tandas dan bilik mandi terletak di satu sudut di dalam rumah flat. Hanya dipisahkan oleh tabir.

Perasan tak bilik air tu? Kat bawah katil saja.

Jika anda berdiri dalam bilik seluas 10′ x 10′, anda akan perasan betapa kecilnya ruang rumah ini. Kemudian anda akan sedar, ada diantara mereka ini yang telah tinggal di ruang sempit ini sejak 40 tahu yang lepas. Kemudian anda akan perasan mereka masih kelihatan gembira.

Bagi saya ia sesuatu yang sangat mengagumkan. Bagi orang-orang seperti ini, tinggal di ruang sebesar 100 kaki persegi dan memiliki jiran yang baik sudah cukup untuk buat mereka gembira. Itulah antara perkara asas yang kita semua perlukan.

BACA: Berhenti Komplen! Lihat Apa Yang Dilakukan Lelaki Tua Berusia 52 Tahun Ini Untuk Hidup Dan Anda Akan Gembira

BACA juga: Bila Dapat Tahu Apa Yang Buat Anak Mereka Gembira, Ibu-Ibu Ini Menitiskan Air Mata

LIKE dan FOLLOW Vocket di Facebook serta Instagram